text:
Leimin hnawl ruang hmu ta.
Ruahsur vanga in chhe zat.
Disaster Management and Rehabilitation department-in tun thla ni 9 leh ni 13 inkara ruahsur nasa avanga Mizorama chhiatna thleng an lakkhawm atanga a landanin Lunglei district-ah mi 10 an thi tawh a, Aizawl district leh Serchhip district-ah mi 1 ve ve an thi bawk.
Leiminin In a hnawl leh tuilianin a chim chhiat hi a vaiin 877 a tling tawh a. Heng zinga luah tlak lohva chhe vek chu 220 a ni a, siam that theiha chhia in 657 a awm bawk a ni.
Luah tlak loh khawpa In chhe vek hi Lunglei district-ah a tam ber a, 165 a ni a, Lawngtlai-ah In 51 niin Siaha-ah In 4 leh Serchhip-ah In hnih a ni a.
Siam that theiha chhia hi Lunglei district-ah tam berin In 299 a ni a, Lawngtlai district-ah In 280 chhia-in Aizawl district-ah In 65 a ni a, Mamit district-ah In 14 leh Serchhip district-ah In 9 te a ni.
Tuilianin thlai huan a tih chhiat hi hectare 137 a ni a, Kolasib leh Serchhip district a mi te an ni hlawm a. Sangha dil 62 a chim chhia a, Sanghad dil hi Kolasib district ami vek a ni. Ruahsur vanga chhiatna hian chhungkaw 651 te chenna in leh eizawnna a nghawng chhia niin sorkar report chuan a tarlang a ni.
Hetihlai hian kar kalta Thawhtan zan dar 9 vela ruahsur vanga leiminin Lunglei District-a Changpui khuaa Pu Chhuanmawia te chhungkaw luahlai Assam type In a hnawl hnu a Nu ber Lalhunmawii (32) ruang hmuh a nih a, vuiliam a nih hnu june 18, sunday chawhnu dar 1:30 vel khan Vanlalpeka (3) ruang pawh mi tlawmngaite’n an hmu leh ta bawk. Ruang zawng hian Changpui khaw thenawm hnai Lungchem, Thenhlum, Bungtlang, Buarpui, Bunghmun leh a chheh vel khua atang tein mi tlawmngai engemaw zat an thawk chhuak a ni. He in chimah hian Pu Chhuanmawia leh an fate pahnih dang pawh a hnawl ve a, mahse, vanneihthlak takin an dam khawchhuak a ni.
Inrinni khan Minister Pu Zodintluanga chuan a Bial chhung Changpui khuaa chhiat tawhna hmunah hian kalin chhawmdawlna awm thei ang te a ngaihtuahsak a. Changpui-ah hian chenna in pathum a chhe vek a, an khaw chunga field a khik avangin in thenkhat chu thiah a ngai dawn bawk.
Bialtu Minister hian mitthi, chenna In chhia leh tlawmngaia ruang zawnga kalkhawm (Changpui bakah a khaw thenawm; Lungchem, Thenhlum, Buarpui, Bungtlang West leh a chhehvel khaw dang YMA te hnenah tanpuina a hlan nghal bawk.
Pu Zodintluanga hian Changpui a thlen hma hian a bial chhunga mi pathum thihna Phairuangkai a tlawh YMA hnatlangte tanpuina a pek hnuin a bial hmun dang chhiatnathlenna hmun hi kawng ping vang in a thleng mai thei lo a, PWD ten Changpui panna Buarpui kawng ping an laih tlang veleh nimin khan a tlawh leh nghal a ni. Marpara S lamah pawh tuilian leh leimin vangin nunna pathum an chan a, ruang pahnih an hmu tawh a. Pakhat hi la zawn zel rih a ni. Marpara hi Tleu Quarry chim vangin bialtu MLA hian a awmna lam atangin a kal pawh thei rih lova, Lunglei DC lam atangin a puihna theih ang ang dapin hma a lakpui a, hnatlangte puihna tur pawisa fai a pe bawk.
Hetihlai hian june 18 khan Marpara S khuaa-ah hian electric current kal sual nia sawi avangin chenna in 4 bungrua engmah chuh hman lovin a kangral vek bawk.


c: text/html

text:
Mizofa te hi kan thlen chin leh kan tihtawh vekah chuan khawvel ram changkang leh hausa tak tak karah pawh mi chunga leng thei khawpa mithiam leh taima, Pathian tih leh mahni ram leh hnam hmangaihna thinlung pu hi kan nei nual awm e. Chung zinga kan nula chhuanawm leh hlawhtling chho mek, reilotea kan ram leh hnam la tihmingtha tur, tuna mi tam zawkin kan hriat loh, Sangau nula, Alinery Lalngilneii Lianhlawng hi i han bihchiang teh ang.
Alinery hi Pu L. Hmunlal (L) leh Pi C. Lalengmawii te fa naupangber niin Sangau-a piang leh seilian a ni a. Tunah hian University of Sussex, United Kingdom-ah Msc. Master of Business Administration a zirmek a, Sussex University hi Development Studies-ah World number 1 ranking neilai a ni a, heta a zir dawn hian Development Studies tellin course 3 a apply a, a tling vek a, Social Entrepreneurship & Innovation, Leadership leh Development lam hi a tuina anih avangin hemi based deuh a course duan, MBA hi thlangin tunah hian London, United Kingdom ah a khawsa mek a ni.
Alinery hi naupan lai atanga lehkha thiam thei tak a ni a, Pawl 1-9 (1996-2005) hi Sangau-ah kalin Primary Leaving Certificate, board exam-ah Lawngtlai District bikah top-10 ah a lang a, Pawl-5 a zir kum hian Sangau a Middle School awm tantirh ata record siamin subject tinah term leh final exam a mark hmusang ber a ni chho zat zat a, an headmaster-in Special Merit Scholarship a dil sak nghe nghe a, tin, Pawl Ruk a bawhkan tir a, mashe Pawl sarih anih hian a mit lamah harsatna a neih avangin sikul a kal tha thei meuh lo a, hemi bakah hi chuan Pawl 1 a tanga pawl 9 a zir chhung zawng hian an pawlah Pakhatna ni char char in, First division chunglamah zel a pass a ni.
High School a luh tantirh, Pawl 8 a zir kum hian Sangau RD block hnuaia Talented exam buatsaih-ah Sangau RD block hnuaia High School awm zawng zawng, English leh Mizo medium-a kal te intihsiaknaah a thiam mi 3 thlanchhuah zingah a tel leh a, high school ka kal chhung hian scholarship a hmu a ni. Pawl sawm (2006-7) hi DM Higher Secondary School, Lunglei-ah kalin High School Board exam-ah an sikul a tang a ti tha ber niin Distinction-ah pass a, letter ka dawng nual bawk. Pawl 11&12 (2007-9) hi Govt. Mizo Higher Secondary School-ah kalin Science a la a, vanduaithlak takin Pawl 12 a zir kum hian a mit lamah harsatna a neih nasat deuh avangin a fail ve hlauh mai a, mahse hemi kum vek a Special Exam ah khan Mizoram pumah Parukna a ni leh ta tho a ni.
Pawl 12 a pass hnu hian Asian University for Women (AUW), Chittagong, Bangladesh-a zir turin entrance exam-ah a inziak tling ve a, India ram quota, mi 6 thlan zingah telin full scholarship a hmu a ni.
AUW hi Asia ram hrang hrang 20 vel atanga hmeichhia leadership potential neitha leh lehkhathiam rual thlanchhuahte kal khawmna hmun a ni a. Student tin te hi scholar tih niin a tamzawkte hian merit scholarship an hmu a, Alinery pawh hi Abbott Pharmacy, American Worldwide Healthcare Company scholars te zinga mi a ni a, anni hnen atang hian a zirna senso zawng zawng kum tin USD 12-15,000 (Rs 9-10 Lakhs) a hmu thin. Helaiah hian thil harsa ve tak a awm a, an scholarship maintain tur hian exam reng rengah 80% chunglam zel hmuh angai a, kum 5 chhung hian Pathian zarah 80% chunglamah zel semester tinah a pass thei a ni. An zirna hi American-style Liberal Arts based, Harvard Curriculum, ang a an zir avangin a an zir chhung hi kum 5 a ni (2010-2015) a ni.
INTERNSHIP CONFERENCE LAMAH:
Kumin March 11-21 inkarah khan International Development Youth Forum (IDYF), Tokyo, forum a tel tur in khawvel ram hrang hrang 60 aiawh tura diltu mi 3,000 chuang zingah thlanchhuah an ni a, chuta tang chuan paper present tur mi 6 thlan leh niin heta Paper present tur hian Professor nilai te, Lecturer leh PhD tilai te, government agency a hna sang tak thawk mek te karah thlanchhuah a ni leh a, amah chiah hi hmeichhia Paper Present tura thlan awmchhun a ni nghe nghe.
Heng presenter te hian group hran theuh ho in forum topic ‘What is Development. What Are We Heading’ tih thupui hmangin corporate leh development tha taka a kal ho theihnan fundamental issues analyze na leh discussion topic thlanchhuah te atangin project solution an design a, an final presentation hi Japan International Corporation Agency (JICA), headquarters-ah Japan companies represent-te hmaah final presentation neiin, an group (ram 7 a tanga kalkhawm) chu a pumpuiah pakhatna an ni nghe nghe.
Kumin January 8-24 chhung khan Asian-Pacific Youth Exchange (APYE), Bangkok, Thailand ah a tel leh a. He program hi United National Regional Headquarter-ah high level forum neih niin, UN Sustainable Development Goals 17 tharte zirhona neih niin Local Immersion/field work karkhat chhung an nei a, an group bik hi SDGs 12: Responsible Consumption and Production tih assigned an ni a, a teammate, Singapore, Papua New Guinea, Taiwan, China ami tenen online movement, Now For Future kalpui mekin an final project: Plastic kan hman leh siamchhuah nasat lutuk tihtlemna leh mimal carbon footprint tihtlemna lamah hma an la mek zel a ni
Internship at Export-Import Bank of Korea (KEXIM), Seoul, South Korea from June-August 2014: An university atanga mi 3 thlanchhuah zingah telin KEXIM bank-ah hian Economic Development Co-operation Fund department-ah intern a han ti a. South Korea governance chungchang leh Official Development Aid (ODA), ramdang tanpui nana an loan pek leh development hna khawvel ram hrang hrang an thawhdan, an project cycle leh strategies te an han zirchiang a ni.
Hengbakah hian India ramchhung leh Bangladesh-a a zirchhung hian conference leh forum-ah paper present leh delegates angin a tel nual bawk.
EXTRACARRICULAR ACTIVITIES:
Undergrad anih chhung hian an university a club hrang hrangah club hruaitu hna a chelh nual a, kum 2 chhung Residential Assistance cum House captain anih bakah University Magazine enkawl hna te, Environmental Club leh event host leh organizing team-ah a tel thin a, heng zinga nuam a tih ber chu kum tin Christmas Carol buatsaih thin hi a ni.
October thla vel atangin Christian nilo te Carol hla zirtir leh Isua an hriat theihnan remchanga hmanga Sakhaw dang bia te nen a he hun hman hi a nuam a ti in, amahah hlawkna tam tak a chhar thar thin a, event a organize thin te zinga a thinlung khawih ber tu a ni thin.
Tuna hian amah hi Wedu organization (It’s an organization investing in Women’s Leadership and Development) hnuaiah Rising Star a ni mek bawk.
Sports leh Physical Fitness lam pawh a ngaipawimawhin nuam a tih zawng tak a ni a, AUW-a a kalchhung hian Karate bikah inthlurbingin Black Belt lai a ni.
HNATHAWH MEK:
Rising Star at Wedu Organization: He organization hi Women empowerment through mentorship pe tu an ni a, he organization hnuaiah hian kum 3-na a tan Rising Star a ni mek a, Oragnisation function dan ber hi one-on-one mentorship pek niin; entirnan: Amah hi mentee ka ni a, chuan mentor 1 a nei bawk a, thlakhatah vawi 2 inbia-in leadership lessons leh Smart goal setting an nei thin a ni. He organisation hnuaiah hian nikum April thla khan Wedu Rising Star Special Construction Project hnuia competition buatsaih a final award winning 2 te zingah ka tel a, he funding atang hian Sangau Blue Mountain Higher Secondary School-ah Library a sak sak a ni. BMHSS hi Sangau khawtlangin an din, School naupang harsa ve tak tak te kalkhawmna anih avangin Zirtirtu te hian thla 3-5 te hlawh la lo in an zirtir fo a, naupang thenkhat te hi Sangau leh a chhehvel a tanga lo kal, nitin zirna km 10-15pan te an ni thin. Funding hi construction atan deuh a tih anih avangin Lehkha bu leh bungrua Laptop, Projector etc te hi a hranin a buaipui reng a, tihlen chhoh zel a tum bawk a ni.
Alinery chuan, ‘Thingtlang kilkhawr atangin harsa taka chawrchhuak ni mah ila kan thluak hi alo chhe bik em em lo a, resources leh opportunities kan neih phawt chuan sangtakah kan invawrh thei a ni tih hi chiang taka ka hriat avangin ka ram leh hnam, kan khawtlang tana ka tihtheih tha ber chu zirna siamthat/siamrem, a neilo zawk zirlaite tana ka theihtawp a resources pek leh chhawpchhuah a direction kawhhmuh hi a ni.’ a ti a. ‘Sangau khua foreign a zir hmasa ber, international conference a presentation pe hmasa ber etc. leh hnuhnungber nih hi ka duhlo a, an mamawh hmanrua kan pek/siam phawt chuan Mizo thalai te a tam zawk hi ram pawnah zirna tha nei turin an kal chhuak in an ti ve thei a ni tih hi ka chiang em em a ni’ tiin a expereiance a tangin hei hi chiang takin a hria a ni a ti bawk.
Tun October 20-22 khan Barcelona, Spain-ah Labdoo annual conference 2017 hmangin invited speakers 5 te zingah telin a project leh a story te a han share a, Kum 2018-ah Germany ah Conference an nei leh ang. Tunah hian Alenery hi Labdoo.org-ah hian edovillage creator a ni a. Labdoo org hi Zero funding organization niin a main mission chu khawvel hmun hrang hranga zirlai te tan Education hi universal right anih theih nan a hnathawh a ni a. Laptop educational content pe chhuak a, semdarhtu an ni a. An hnuai atang hian an library tan laptop engemawzat a dawng tawh a, hei hi duhtawk lovin Mizoram school tamzawk tan dawn belh zel pawh a tum a ni.
Hei mai bakah hian Alinery hi ‘Land Conflict Watch’ hnuaiah Field Researcher ani mek bawk a, he hna hi online journalism niin India ram chhunga Land conflict/rambuai Development in a hrintel te case chi hrang hrang zirchianna leh report thehluhna a ni. Rights and Resources Initiatives (Washington, US), based NGO hnuaia project niin website a report theh luh bakah conference/workshop te New Delhi-ah neih a ni thin bawk.
Note: BMHSS a an library hi bultan chauh a ni a, Ram pawn lam a tangin lehkha bu-hard copy thawn a hautak em avangin lehkhabu, a hlui leh a thar pe duh tan amah hi biak pawh theih reng a ni. Zirlai naupang tamzawkte hian an tet te a tanga lehkha bu chhiartur an neih tam ngailoh avangin lehkhabu an ngaina em em lo a, reading culture enhance leh tur chuan lehkhabu chi hrang hrang: fiction, non-fiction etc a tha vek ani. Sangau RD block-hian Higher Secondary School a neihloh avangin Sangau khawtlangin an din leh tanpuina a kal mek Blue Mountain Higher Secondary school ah hian Sangau chauh nilo, a chhehvel Pangkhua, Thaltlang, Sentetfiang, Lungtian etc. atangin naupang te an kal khawm a, dinhmun harsa tak tak nihlawm mahse zirna an duhna leh an thahnem ngaihna hian board examah result tha tak an nei chho mek zel a ni.
Author : Kiddy Vanchhawng

robotstxt: allowed

filter: keep


text:
CCpur/Shillong, November 04, 2017, Virthli (ONP): Hung tlung ding November 11, 2017 a HSA Joint Headquarters, Shillong Diamond Jubilee lawmnaa rimawi tieng panga mipui inawitu dinghai laia thang dingin Hmar rimawi khawvela Top ei ti hai laia thang pha ve- Tv. Vincent Hekte Hmar le Pu Lalthangkung F. Tusing @Kanghling Father hai khawm thang ve dingin sukchieng an lo ni tah thu dawng a nih.
Chanchin ei dawngdan chun Tv. Vincent Hekte Hmar hin November 10, 2017 hin Nainital suoksanin Shillong tieng vuong tung ata, Kanghling Father hin Sinlung Express Band hai leh November 8, 2017 hin CCpur an'thawk Shillong pan bawk an tih. Anni hai bak a hin hlasakthiem dang dang khawm an thang dinga ti a tih. Report hmasaa lo tarlang tah angin HSA Diamond Jubilee hi Shillonga Hmarnauhai chengha'n umhaiin a ropui thei ang taka lawm an tum an nih.
Chanchin ei dawngdan chun Tv. Vincent Hekte Hmar hin November 10, 2017 hin Nainital suoksanin Shillong tieng vuong tung ata, Kanghling Father hin Sinlung Express Band hai leh November 8, 2017 hin CCpur an'thawk Shillong pan bawk an tih. Anni hai bak a hin hlasakthiem dang dang khawm an thang dinga ti a tih. Report hmasaa lo tarlang tah angin HSA Diamond Jubilee hi Shillonga Hmarnauhai chengha'n umhaiin a ropui thei ang taka lawm an tum an nih.


text:
- Dr.Thangchungnunga, M.S.Ortho
Hrisel kan duh tak tak a nih chuan thil tih tur hi a tam >m >m a, tam >m >m zingah hian natna za-a sawmnga (50/100) min vensak theitu ho te a awm a, chu chu tui in tam a ni. Nilenga zun fim kar leh hing lo khawpa i in chuan a langsar zual, zunkawng hnai la, mit leh kala lungte awm, ruhseh, gout, kal \ha lo, lung leh thin \ha lo hi i nei mai mai lo ang. Nilenga litre 3 atanga litre 4 in tum tur.
Vawikhata litre khat in vak in awmzia a nei lo, i hnathawhna leh kalna apiangah tui in chhawp reng la ani mai. Kal \ha lo sa leh chhe sa te tan tui in vak a \ha lo thung, doctor-in an lo hrilh mai ang che.
Tui kan tih hian an\am tui, tlak, chhum, anthur tui, tui lam chi reng reng hi chaw einaah no-in in vek la, zing thawh
veleh khum bulah tui dah sa litre chanve tal in bawk ang che.
Heng, thingpui sen hangte hi a \ha >m >m a, a \hatna 20 chuang sawi tur a awm, i hna azirin flask-ah in chhawp la, nilengin in mai la, cold drinks-te pawh tui vek tho an ni, habit-a neih tum a \ha ber.
Mi \henkhat zinga litre khat, chhuna litre khat, tlaia litre khat in te an lo awm a, a sawt lo. Entirnan, i kawtah tui luankawr cement / lungrem nalh tak a awm a, zing dar 8 / 9 velah chuan kuhva eina, chil, khak, vaihlo bung a lo awm tawh ang a, tui \in khatin va leih la, khawih pawh chakawm loh khawpin a fai ang a, dar 10-ah han en leh la a ngai te bawk in alo bal leh ang. A \ha ber chu nilenga luang reng, nilenga fai ani zawk.


text:
Ziektu:- H. Zate,
www.hzate.in
A hming hrim hrim khawm hi a mawi! Lungril a tawk ngawi ngawi el a nih . HSA Choir indin nuomna hmathlir neitu hi inpak a um tak zet.
HSA Choir chu a ngir tah ngei a. Mipui tam tak chun a bo/re nawk el ringin an thlir thup a. Kei ngei khawm hin ieng te uol an tlung ka lo beisei ngam nawh! A san chu; sum a tlawm a, tha le zung a pawimaw a, mihriem, mi thiem el khelah hmun le hun, taimakna le tumruna a pawimaw. Sienkhawm, beisei si, beiseina suk-insang ngam tak tak lova ka lo thlir lai le, an album siem thu ka lo hriet a, nghakhla si, nghak thlawn inlau tak si a ka um lai chun HSA Choir album, album namei lo tak; an rawl chau ngaithlak ka lo beisei laiin an hmel innui sang leh hmu thei ngeiin an la hung siem tak ang deu deu va. A ropui narawh ie.
An hla chu WhatsApp group a inthawk ka dawng a, an rawl khat a la nih. sienkhawm, chu po khawm chu ngainuomum a ni tah. Aizawlah Office hran hran dawr dingin ka ruolhai leh kan fe a, MZP Pisapui (MZP Gen.Hqrs Office) ah kan lut a. chu takah chuan Youtube a inthawk kan en a, ka ruolhai, Hmar tawng thiem naw hai khawmin nal an tiin mawi an ti hle.
Hieng anga Music Video mawi em em siem ding hin an tawngtai ringawt nawh a, ringna ringawtah innghat lovin, an tawngtaina le ringna chu thilthawin a zui ti chu mi hlimhai khawmin an pawm ve tho ka ring. Sahrang nambar a tlung tah tia khek khek hai khawm hin tuta mi ruok hi chu Sahrang nambar ni lovin HSA Choir album a ni zie an hriet ka ring chutie! Zan iengzat am hla an inchuk a, Zan iengzat am rinum ti ngawi ngawiin hla an sak ti hi chu hril chakum vieu sienkhawm, ringna tlawm, "Ka ring nawh." ti nuom pawl ei tam leiin hril naw el ka ta. Tlangval kha zat umna ah khan ngai dan dang dang um ata, Nuhmei kha zat umna ah khan "A hmel siet siet leh," "Kei chu ka hmu pei hlawh nawh." ti dam, "A dress mawl hi a nih," ti dam hi a tam ring a um. Sienkhawm, chuong ang harsatna tam tak karah chun HSA Choir Album mawi em em el, tui let hnunga la um ngai lo chu harsatna tam tak pal thlengin an hung sawpsuok a nih. (Tui let hmain an lo thaw tah ka tina khawm a ni chuong nawh.!!)
Hi Album puitlingna dinga nenetui petuhai, a puitlingna dinga bu lo rawt pektuhai, tlang bu an nei naw laia tlang bufai lo petuhai, a tluk suol chang a lo dawmtuhai, a ek sawp a ngai changa lo sawppektuhai mawl hi inpak an um. Hi album hi hienghai bo hin chu vawi ang el a nih awm si a! A tak hmu ding um si lovin a thu ve em em ringawt el ding a nih.
Membar-hai mawl hi inpak an um nawkin ka hriet. An hmel hlak a tha. Pasalhai khawm hi mi anga far hau chu ni inla "bat khawmin lo thuoi el rawh!" tia farhai hei pek el chakum vawng an nih. An Nuhmeihai hlak hi aw!! Hril tam da el ka tih. 'Nei ve naw chil put a na' an ti hi an hmel ka hmu hin ka hriet suok !!
Hi album puitlingna dinga thuoitu tam tak-hai inpekna ka hmu naw lei ni lovin hril suol inlau a um leiin hril naw lem ka tih ie.
Mizoram tienga an uor angin hi HSA Choir hai khawm hi ei hnam Program ah thang dinga fiel hi uor ve inla, mi pakhat ei fiel ngawi a, Cheng 30,000 dam thesuok nek chun HSA Choir fiel a Cheng 40,000 khawm thesuok ngai sien a manhla lem ka ring. Nunghak le tlangval an hmel a tha a, Ei nunghak le tlangval hai an mit a tlai ve ve ding tina a ni chuh.
Pu George le a team-hai tluong takin fe mawl rawhai seh.
A tawp taka ding chun HSA Choir an ropui ie!```
- H. Zate
H.S.A CHOIR - Hmar Puonzar
ARE ARE LANU - HMAR ARSI Medly


text:
Haflong, 27th March, 2017, Virthli (ONP): Vawisuna NC Hills Indigenous People Forum (IPF) in Dima Hasao District (NC Hills tia hriet hlak) ah darkar 24 Bandh a huoihawt chu dodaltu tamtak hai leiin IPF picketers hai chungah kut thlakna a tlung a, hi buoina chingfel dinga fe Tv. David Keivom, President, Indigenous Student Forum (ISF) chu Police haiin an man (arrest) a, man a umna thu le inzawmin nunghak-tlangval a sangtel hieng unau Kuki, Naga le Hmar anthawk an lungawinaw zie suklang dingin Haflong Police Station an pan a, SP leh inbiekrem ani hnungin buoina sosang taluo lovin insuo zalen ani tah.
Dima Hasao SP chun Bandh dodaltu Dimasa Student Union (DSU) thuoitu hai khawm ko in, hnam le hnam kara buoina suok lo zawnga hma la ding le hmatieng peia khawm buoina (communal clashes) a suoknaw na dingin Student thuoitu hai chu an fui. IPF chun NC Hills tia ko hlak hnam tin lungruol taka umkhawmna hlak chu Hnamkhat ta bik anga hming thleng ani chu dit lovin Indigenous mipui hai ta dinga District satthlak le 3 (c) of Articles 244(2) & 275 ((1) of Sixth Schedule (Indian constitution ) dungzuia Separate Autonomous Council ngen an nih.
Dima Hasao SP chun Bandh dodaltu Dimasa Student Union (DSU) thuoitu hai khawm ko in, hnam le hnam kara buoina suok lo zawnga hma la ding le hmatieng peia khawm buoina (communal clashes) a suoknaw na dingin Student thuoitu hai chu an fui. IPF chun NC Hills tia ko hlak hnam tin lungruol taka umkhawmna hlak chu Hnamkhat ta bik anga hming thleng ani chu dit lovin Indigenous mipui hai ta dinga District satthlak le 3 (c) of Articles 244(2) & 275 ((1) of Sixth Schedule (Indian constitution ) dungzuia Separate Autonomous Council ngen an nih.


text:
MYANMAR (Hakha Post) – Vawlei cung ah kum no bik in daihlak laksawng (Nobel Peace Prize) cotu Pakistan miphun Malala Yousafzai nih a Twitter cahmai (Online) in Nobel Peace Prize cotu Daw Aung San Suu Kyi sin ah ca a kuat.
A cakuat ah hitihin a tial. “Keimah bantuk in daihnak laksawng a co ve mi Daw Aung San Suu Kyi nih Rakhine ram buainak le a bik in Rohingya (Bengali) pawl hi a zohsawh hna awk a si lo. Hiti thahnawn le sualnak a ngei lo mi ngakchia thah, an innlo khanghpiak in har an ton mi ka zoh ahhin ka mitthli a tla lengmang. Myanmar ram ah a chuak mi cu khoika rammi dah an si lai, Myanmar rammi sinak tling zong a pek hna awk a si. Cun, kanmah kan chuahkehnak Pakistan le Bangladesh rammi zong nih Rohingya hartong pawl hi an eidin kong ah siseh, an thutdir nakding kong le an i dor nakding tiang kan bawmh hna i kan tawlrel deuh hna awk a si,” tiah cakuat a tial.
Malala cakuat cu Daw Aung San Suu Kyi nih hitihin a leh ve. “Nobel Peace Prize laksawng cu an duh ahcun ka chut than ko hna seh. Asinain, kan ram ah Rohingya pawl hi zeitihmanh in rammi sinak kan pe kho hna lo. Kanmah ram kong ah ahohmanh nih hnekchom le hramhram in tuahternak nawl an kan ngei lo. A ingtu taktak zong kanmah rammi kan si. Arakan Rohingya Salvation Army (ARSA) cu ralhraang taktak pei an si cu. Hi bantuk thahnawnnak tiang a chuahpitu ARSA hi rammi sinak kan pe kho hna lo,” tiah lehnak ca a tial ve.
Hi kong ah Myanmar rammi cheukhat le ramkheel riantuantu cheukhat nih Malala sin ah thinhung nawn le bianeek nawn in an hmuh ning an tial cio. “Ngakchianu aw, meithal hmai ah dingteo in a kal ngam mi nu kha, hnulei in meithal kahsual mi nih naa tahchunh awk a si lo, ningzak tuk na si. Mah ram Pakistan zaamtaak in UK ah aa dor mi nih, UK ram kaltaak in Myanmar ram aa thimtu cu i tahchunh hlah, ningzak tuk na si. A intuarnak le na intuarnak cu tahchunh tuah hlah, na kumkhua nih a intuar zat hmanh a phan rih lo, ningzak tuk na si.” “Taksa in, fimthiamnak in, hartuarnak in, riantuan mi in, ralthatnak in, a zeizongte ah na pi tluk a si mi na zomhtaih ngam mi hi mah hngal lo na si. A thli in kan ram ah a rak luut mi Bengali cu hmun kan cheuh hna in rammi sinak pek cu na chim, Tlangcungmi (Rakhine) pawl ceite in an kan thahnawn chapchap ah Nobel laksawng an rak in pek hi an palh.”
“Malala, nang cu kum 20 te lawng a si rih mi na si. Nangmah sining zoh in chanthar ramkheel riantuantu pawl sining tampi a lang. Nangmah le nangmah cu ramkheel riantuantu (politician) ah naa ruat rih. A ngaingai cu ramkheel puaisa pawl nih an duhnak poh ah thui khawh mi tunu/milem (idol) tluk men na si. A thlithup in a rak luut mi Bengali nih Myanmar ram ah zeitluk buainak dah an chuahpi ti hmanh hngal loin rammi sinak pek ding tiang na aupi ngam hi cu ningzak tuk na si,” tibantuk in a phunphun in soiselnak ca an tial cio. A cunglei biachuak pawl hi Malala nih “Nobel Peace Prize” laksawng cotu veve dirhmun in zuamcawh bantuk in ca a kuat mi kong ah mi tampi nih an hmuh ning an lehnak bia a si.
Malala cu Taliban ralhraang nih a lu ah meithal in an kah sual nain an thlop manh mi a si. Ralhraang tih in Pakistan a chuahtaak i UK ah a zaam mi a si. Ngakchia fimcawnnak le nu hna covo lei ah biatak chuah in rian a tuan mi a si. Cu dirhmun in Daw Aung San Suu Kyi sin ah ca a kuat mi kong ah atu bantuk in mi cheukhat nih an duhlonak biachuak an tial cio hi a si.
Compiled by: Salai KB Laikhal


text:
Naupang duhawm tak Ellie-i chu a kum hnih tlinna birthday thlenhma nikhat chau duhah vanduai thlak takin a nu-in jeep-in a chil hlum palh . British Virgin Islands Nursery ah Pi Caroline Perkins-i chu a fate pahnih Freddie kum 3 leh Ellie te hmuak turin a kal a, naupangte hian Ellie-i birthday cupcakes an hmuh chuan an nu hnenah chuan tu thleng hmasa sa tiin an in tlang siak a ni.
Hmanhmawk takin Freddie chu a nu jeep chhungah chuan a zuang luta, handbereak a va khawihpawi palh tak hlauh avangin jeep chu a lum a Ellie-i chu a chill palh ta a ni. Ellie-i hospital panpui nghal nimahse a hlim tuar lo in hospital ah a boral a ni.
Chhiatna thlenna hmena thleng hmasa ber-tu Sergeant Tranquil of the BVI police sawidan chuan jeep chu second gear ah a lo luh thu a sawi. Pi Caroline Perkins-i sawidan chuan Elliei chu birthday cupcakes en tuma jeep hnunglam a panlai takin thil hi a thleng thut a ni tiin a sawi.


text:
Satu: BCM Bawngkawn Pastor Bial Zaipawl
Aw, khawngaihtu kan ngai a che,
Mite ngaihdan hrang a tam si;
Keimah mai chuan kal ngaihna ka hre lo,
Min zirtir leh ta che i kawngdik chu.
Ngaihdan a tam, pawmdan a tam,
Keimah chuan kal ngaihna ka hrelo;
Ka kawng hruaitu thlarau thianghlim,
Kan ngai a che lo hnai leh rawh.
Setanan min bei mek a ni,
I kawng dik pen bo san turin;
Tunah Lalpa ka au ta che a ni,
Min zirtir leh ta che i kawngdik chu.
Lawm in ka au tawh mai dawn e,
Zaiin ka fak zel dawn che em ni le;
I ngaihdan angin in kal tir mai la,
Lalpa, chu chu ka tan kawngdik a ni.


text:
THUSUOK LE INHRIETTIRNA
April 21, 2017, Churachandpur
Zing April 22, 2017 a Joint Action Committee Against Anti-Tribal Bills, CCPur in 3 Bills buoina leia thi hai ni 600 tlingna inser ding le inzawma CCPur Total Shutdown an puong hi HSA CCPur JHQ chun a thlawp naw thu mipui hrietin a puong.
Khawvel changkang le hmasawnna thil hnawta ei tlan zing laia Bandh ngawt thawa thil inser hi a tulna le a pawimawna a um naw a, Total Shutdown thaw loa inser thei a nih. Chu lei chun, hieng ang nundan pangngai chawkbuoi thei thil hi HSA CCPur JHQ chun a zawm ve thei nawh.
HSA biela inchuknain le school hai chu a pangngaia inhawng seng ding le a chawkbuoi tum an um a ni chun HSA hotuhai intlun dinga ngen le inhriettir ei nih.
HSA CCPur JHQ chun mitin damtlang na le lungruol taka lengna hi a thil dit a ni zing hlak.
Sd/-
Secy., Info & Publicity,
HSA CCPur JHQ


text:
Accident Thlentu Tlanchak
Thil mak ve ang reng chu kum tawp krismas dawn hnaih lam hian Motor accident chi hrang hrang a thleng zing thin hle a, tunah pawh a thleng zing leh ta hle mai.Hei vang hian mitin in fimkhur kan mamawh leh zual a.Vanduaina kan tih tam tak hi chu a pumpelh ve theih a, chubakah fimkhur loh vang a lo thleng te pawh a ni ve thei tho bawk.Tin, kan chan tur reng a Pathian in min ruatsak te hi chu pumpelh rual a ni lova, Amaherawhchu, kan fimkhur chuan accident tam tak hi chu kan pumpelh thei tlat a ni.Hei kawng sir ah tiang hian Puspak lam pawn hriattirna an tar a. Hengte hi I zawm thar leh ang u. Engpawhnise, motor engchi pawh tlan chak hi chuan accident hi a lo awl deuh nge nge ni tur a ni.Chuvangin zawimuang a khalhin him taka kan thlenna tur hmun kan thlen theih nan kan zavaiin I fimkhur thar leh ang u.


text:
Aizawl, February 28,2016: Vawisun February ni 28 hin HSA chun bungthar kaiin kum 76 a fena lamtluongah mellung pawimaw tak pakhat ni pha hiel HSA Tuirial Unit thar hlak chu Aizawl Jt. Hqrs hnuoiah indin fel a lo ni tah.
Tuirial khuo hi Aizawl a inthawk 20 km vela hla niin sungkuo (in) 54 bawrvel a inthawkin HSA member thahnem tak an um a nih. Vawisun khan Aizawl Jt. Hqrs inrawina hnuoiah inthlangna tluong taka nei a ni a, HSA Gen. Hqrs le Aizawl Jt. Hqrs anthawkin mithahnem tak fe in ruoi kil tlang a nih.
2016-18 SUNGA HSA TUIRIAL UNIT OB HAI
President: Rosanghlun Zote- 9436515298
V. President: Eliazar Laltanpuia- 94361761326
Secretary: Lalchamlien
Asst. Secretary: Lalchansang
Finance Secy.: Nk Elpuii
Treasurer: V.L Dawnglien


text:
VENGTHLANG BRANCH YMA CHANCHIN
A Tobul : A hmasain Vengthlang Branch YMA lo indin chhoh dan han tarlang hmasa ila. Mizorama YLA a din atanga kum 6 hnuah chuan Chawnchhim khaw pumpui thalaite chu September 2, 1941 khan Kahrawt Biak Inah YLA hi din ve a tha an tih leh tih loh sawikhawm turin an kalkhawm a. Din ve ngei tha an ti a, inthlanna te neiin an din ve ta a. Heta hruaitu an thlan chhuahte chauh hi chu han tarlang ila (an ziak ang angin):
President : Dr Hrangbuanga
Vice President : Kapchhingvunga CI
Secretary : Saihranga
Assistant Secretary : Ztu Lianvela, Nl Lalthansangi
Treasurer : Kaptea (Compounder)
Financial Secretary : Lalthankima
Veng tinah mipa 2 leh hmeichhia 2 member khawn khawm tur an inruat a. Member pawh 137 lai an ni nghal a. Kum 5 chhung zet hetiang hian Branch pakhatah Chawnchhim YLA chu an awm hnuin remchang zawka an hriat avangin Ni 13.10.1946 khan Branch pathum, Vengsang, Kahrawt leh Vengthlangah inthenin Chawnchhim YLA erawhchu Central YLA tiin a la ding ve zel thova, tuna Joint YMA kan tih tak hi a ni.
Vengthlang Branch YMA chuan bul an han tan ta a. Kal lo kalphung tawh leh kan kal mek dan athen a zar chauh han tarlang tun ila. An Committee Minute, ziaka hmuh theih hmasaber chauh chu an ziak dan ang angin han tarlang hram ila.
“ Ni 2.Nov 1947 ni a YMA Committee thurelte,
Tahrik 4. Nov 1947 zanah Vengthlang Branch zawng zawng chu inthlanthat a hun tawh avangin inkhawmna awmse kan ti.
A hmun : President Kapa Inah a ni ang.
Tantu : Biakliana V.T, Bible chhiarin a tawngtai ang.
Chairman : Lianbawia
Member zawng zawngin a fee ken theuh tur. Thanga`n Tlangau Bu a chhiar ang.”
Vengthlang Branch pawisa neih ziaka lang hmasaber chu December 22, 1947 khan Cheng 17, a hnah 1, pawisa 3 an nei a ni. Mizoram Independence Movement laia tlema YMA anga thiltih a harsat deuh lai tih loh chu chak loh leh dul lai pawh nei hauh lovin an kal chho zel a. Rambuai zual a reh khan Vengthlangah hian mihring pawh kan lo pung ta a ni ang, thiltih a awlsam zawka, kan chak zawkna a nih beiseiin ni 19.8.1971 khan Group (tuna Section kan tih ang hi) 5 ah inthenin, chung Group 5 ah chuan Leader ruatin Office Bearers dang an lo inthlan pawh an remtihsak bawk a. Chung Section Leader an ruat hmasaber hming chauh chu han tarlang leh ila ; Group A ah Pu Darkhuma, Group B ah Pu Vanbawiha, Group C ah Pu Laltlanthanga, Group D ah Pu Chalzika, Group E ah Pu L Georgethanga te a ni a. A hnu deuhvah Group 5 te chu sawikhawmin Group 3, A, B leh C ah te then an ni leh a. Ni 4.2.1982 atang khan tuna kan Section hming, Khuangchera, Neuva, Taitesena, Vanapa leh Chawngbawla Section tiin a hming an lo vuah ta a ni.
Khua a thang zel angin Vengthlang pawh kan lo thahnem ta hle a, Section thenkhat te chuan indan an dil ta hlawm a. February 1, 1983 khan tuna Bethel Branch hi an indang a. January 5, 1988 khan tuna Venglai Branch hi an indang leh a. February 10, 1989 khan New Champhai Branch hi an indang a. March 15, 1991 khan tuna Electric Branch hi an indang leh a ni.
Buildings :
Vengthlang Branch YMA hian YMA Office atan leh Committee Room atan Concrete Buiding tha tak mai veng laili tak maiah YMA Run a nei a. He YMA Run sak nan hian member ten theihtawp chhuahin inhlawhna chi hrang hrang nen,lucky ticket, talent contest leh thildang dangte huaihawtin, sum tuak nan an tha leh zung an lo seng thin a. Tichuan, he Run tha tak mai hi June 15, 1992 khan, Pu Vaivenga, chutih laia Mizoram Health Minister chuan ropui takin a hawng a ni.
Tin, mi harsa zualte chenna atan Runmawi chu a sa bawk a. Ni 8.4.2000 a Pu HS Vanlalfakzuala, khatih laia VCP, Champhai VC II in luah theiha a hawn a. Tin, bungraw dahna in tha tak College Road sirah neiin, bungraw enkawltute chenna atan chung luah theiha siam a ni a. Tin, Thlanmual Godown tha tak mai Pu DK Laihnuna hriatrenga nan Pi VL Hmuchhuaki te chhungkaw min sak sak kan nei bawk.
Branch Kalphung :
Vengthlang Branch YMA hi tunhma atang tawhin Kohhrante nen an thawh hona a tha thin hle tih an minute lo ziak tawh atangin a lang thei a. Tin, khawtlang inrelbawlna lam a thawk VC te nen pawh thawh hona tha tak kan nei reng thin a ni.
Vengthlang Branch YMA hian tunhma atang tawhin khawtlang inrelbawlna leh nunphung tha a inkaihhruaina mai bakah Zirna hi a ngaipawimawh hle a. Champhai a High Sikul hmasa, GM High Sikul sakna atan hian vawi duai lo inhlawhin, theih tawp an lo chhuah tawh thin a. Ni 7.1.1959 khan Vengthlang atanga College kal, chawlh hmanga lo haw lawmna hun an lo hmang hian zirna an ngaipawimawh thin hle a ni tih a tilang chiang hle. Tin, zirlai tithate chawimawina hun hi vawi engemawzat buatsaih a ni tawh bawk.
Branch-in bungraw hrang hrang kan neihte enkawla atul apiang lo thawk turin Property Sub-Committee din a ni thin a. He Sub-Committee hian atul angin hma an la mai thin.
Vengthlang Branch YMA hian vengchhung inhriatpawhna hi a ngai pawimawh hle a. Ni 23.12.1947 khan vengchhung chanchin chhuah hi an lo rel daih tawh a. Ni 12.10.1991 atanga chhuah tanin Taitesena Section chuan Vengthlang Branch YMA Chanchinbu YMA Palai chu an chhuah tan a. Harsatna eng engemaw avangin ni 28.4.1992 atang khan Branch in a enkawl ta a. Editorial Board member hmasaberte chu Pu R Rosiamliana, Pu C Lalremliana, Pu Lalhmangaiha Khiangte, Pu Lalzarmawia, Nl VL Rochhari, Pu K Lalrosiama, Pu C Lalhnunpuia te an ni a. Pu PC Zohlira Type writer hawhin bul an lo tan. Tunah erawh engkim Computer nen vek a thawkin Pathian ni apiangin vengchhungah 800 copies zet semchhuah thin a ni.
Tin, 1994 kum lai hawl vel atang khan Information Center neiin vengchhung tul apiang atan hman thin a ni a. Hemi enkawltu atan hian Information Sub Committee din a ni.
Hnam zia rang pho lang turin Hnam Lam lamah hian Vengthlang Branch YMA hian tan a la nasa thin hle a. Ni 5.3.1993 khan Branch chuan Cultural Troupe dinin Leader atan Pu C Lalremliana, Secretary atan Tv Lalzuithanga, Committee Member atan Pu HS Valalfakzuala, Pu K Lalhmunsiama leh Pu R Vanlallawma te ruat an ni a. Cultural Troupe member te hian Mizoram mai bakah India ram hmun hrang hrangah Hnam Lam entirin Mizoram ai an lo awh tawh thin a ni. Tunah tak hi chuan Cultural Sub-Committee dinin theihtawp chhuahin Hnam zia rang pho lang turin ke kan la pen mek zel a ni.
Infiamna chi hrang hrangah hian Vengthlang hi kan duai lo hle a , National Level thleng pawha fehchhuak thin infiammi pawh kan nei nual thin a. Hun engemawchen chu YMA hian Sports lamah hian Vengthlang hi a khaikhawm mai thin a. YMA hming hian intihsiakna chi hrang hrangah pawh lawmman lak a lo ni tawh thin a. Remchan zawkna avangin Vengthlang Sporting Club din a ni ta a. Amaherawhchu vawiin ni thleng hian YMA hian Sports Sub-Committee dinin Volleyball-ah phei chuan CYMA Sports ah 1993 khan Hmeichhe Team chu Champion in, 2004 khan Mipa Team pawh kan lo Champion tawh a ni.
Vengthlang Branch YMA hi Ruihhlo Do kawngah hian a thang harh hma hle a. Drugs Do chungchangah Action Committee ni 22.4.1995 khan din a ni a. Ni 12.7.1997 khan Ruihhlo Dona atan bawk hian Vengthlang huamchhunga NGO leh Kohhran hrang hrang ko khawmin, kalkhawmte chuan Joint Action Committee an din a.Mumal taka kal a harsat deuh avangin , ni 2.10.1999 khan Vengthlang Branch YMA chuan Security Cell a din ta a. Chairman atan, Pu K Lalthlengliana, Vice Chairman atan Pu C Vanlalnema, Conveners atan Pu F Lalfamkima leh Pu Zothansanga te chu ruat an ni a. Chuta tang chuan Security Cell chuan ngawrh takin Ruihhlo Do kawngah hian hma a la ta ngat ngat a ni.
Kum 2006, kan Branch in kum 60 zet a tlin lawmna denchhen hian Zaipawl Sub Committee siam a ni a. Champhai khuaa thil tihpui eng engemawah hian Branch aiawhin an zai thin bawk.
Vengthlang Branch YMA huamchhungah hian hruaitu hlun chawimawina Certificate Central YMA in a pek tawh mi enngemawzat an awm a, chungte chu :
1. Pu Kalkhama
2. Pu K Biakliana
3. Pu Rochhinga
4. Pu K Rochhunga
5. Pu K Lalthlengliana
6. Pu BS Kailiana
7. Pu C Laldingliana
8. Pu R Hrangzama
9.Pu Zairikhuma
10. Nl C.Darthangpuii
Tunah hian Vengthlang Branch YMA ah hian Member 1502 zet an awm a. Ni 9.10.2006-14.10.2006 khan Branch Kum 60 tlin lawmna hun ni 6 chhung kan hmang bawk.


text:
Ziektu: Pu L.Keivom, Inpui.com Columnist
Khawl ropui
Mihriem taksa bung anga khawl ropui le thilthawthei lem hi ei hringhrietna thla kiin a hawl phak chinah chu a la um naw el thei. Taksa, lungril le thlarau nei kop a ninaa ei hmu thei taksa bung, mûr (cell) tlukledingawn tam tak inbeng muka siem ringot ropuina le makna khom hi hma ei sawn fet tah ei ti hnung khom hin a hmawr chauh ei la hmu suok phak khom a ni el thei. A Siemtu ‘angpuia siem’ tia Genesis-in a hril lem lem hi chu a umzie hril dingin ei hringhrietnan a la phâk naw hrim hrim niin kei chun ka hriet hlak. Pathien angna neia ei inhriet phâk chin seng dam hi (insui theina nei phâk china inngaihai bĕkin) hang insui inla, ei bobâng hle el thei. Pathien nina ni dinga ei hriet phak chinah ei intâng deuh seng ka ring. Thlaraua paw inthûk inti deuhai chun an thlarau chang trong hmangin an hril inthŭk lem met rawi mawh. Sienkhom, ei hrietna le ngaituona bănin a ban phak khĕlah thlarauin mi a pawl ngai kher awm nawh, Ei lungmawl dan le lungvar nei dan zirin, ei thu le hla hriet phak tah hai hmangin, mi a pawl lem hlak. Pathienin mihriem a siem ropuizie thlarau mita hmutu David-in, “mak tak le râpum taka siem” (Sam 139:14) a ti hmu fietu ei tam poh leh Siemtu ‘angpuia siem’ ei nina umzie hi ei la hung hriet chieng deu deu ding a nih.
Chuonga khawl ropui le mak chu ni sien khom, a derdĕpna tieng ei en nawk chun thazam, lunga inthoka a pam suok thisen fena ‘artery’ amanih, lungin a sukfai dinga thisen a lutna kaw zam ‘vein’ a ping chun ei thi nghal thei. Ngei naw zawng, thil inhuot zawng iemani tawk keka thuok insama thi el thei ei ni bok. San hrang hrang leia lungphu chawla thi thut thei ei nih. Mi hrât khawkheng khom a tramsawl chun thâ nei loin a zoi dĕr el. Chini vei khat bârin, tui hang dawn sien hung harin thâ nei nawk a ta, bu fŭn khat a fâk lem chun a tha pangngai hung put nawk a tih. A hratna kha chini vei khat amanih bu fŭn khata um niin hril inla, a ni chie si nawh. Ieng angin bu hnienghnâr fa sien khom, mit lâwnga hmu thei lo khawsik hrik chiterekin a man chun che thei loin khumah a bet el a nih.
Chuong chu a ni lai zingin, karate amanih kungfu thiem chun amaa hratna tha hrui um po po kha a kuttum bawra chauh fûn khawmin, kapathir anga changa siemin, trêklei thuo tam intieng khom kut ru tliek le hliem si loin a chum bong el a nih. Chu theina, mihriem sunga inphûm chu hmang thiem dingin kum tam trening neiin, taksa le lungril an sawizoi hlak. Chu hrâtna hlawm chu taksaa innghat a ni, an naw leh lungrila innghat? Taksa chu a hmangruo a ni a, theina hlawm tak ruok chu hmu thei lo, lungril ngaituonaa um, a ni nawk daih si a nih. Ei thaa hin hratna a um nawh ti ding ni inla, hrătna petu hmangruo, ei fak le dawna inthoka hratna siemtu ‘hlo’ hrang hrang, inchawi tawka inchokpola ei chawm zing chun, taksain a ngei sung po chu tha hrui a pêk zing thei. Amiruokchu, a lo hmangtu taksa bung hrang hrang laia pakhat khan a lo ngei ta naw chun hmang thei a ni ta naw nghal el a nih.
Hieng thil tlawmte entirna dinga ei zuk hrila inthok hin Pathienin mihriem a siem ropuizie le makzie a hmawr ei hmu thei luot thei ka ring. May 12, 1999 khan hi lai thu ka zuk tuihni metna thusep ‘Hringmi Rĕng Hi’ ti ka ziek a, hi thil dawnkhawl sap nuomhai chun tiem ngei dingin ka’n fui. Tuta ka tuihni tum ruok chu, chuong anga khawl ropui chu duot a ngaizie le ni sari peiah ni khat sung chu inchawltir trok trok dinga Siemtun thu a pĕk thu chu a nih. Sinai Constitution a pek khan “Ni ruk sung chu thokrimin i sin po po thawng i ta, 10 ni sarina ruok chu LALPA i Pathien chawlni a nih. Chu ni chun sin ieng khom i thaw ding a ni nawh, nangma le i naupa le naunu, i suoknu le suokpa, i ranhai le i ina chêng ram dang mihai khomin” (Ex.20:10) tiin a hril a nih.
Chawlni
Chawl Ni hung intran dan chu Juda sakhuoa inthok a nizie chu a chunga Baibul chang ei tar langah chieng taka ziek a ni a. Chu ni chu tu laia chawlkar (hapta) ni ei tiem dana Inrinni hi a nih. Judahai chun ‘Sabbath’ an tih. Hi ni hi chawlna ni dinga Pathienin a puongna san khom, ni ruk sungin a thilsiem a zo a, a ni sarinaah a chawl lei a nih. Sĕlpatokin, “An leh, Pathien chu mihriem ang bokin a sâwl ve thei a ni?” ti zawngin zawna siem inla, ngairuotnaa inthoka suok theulawzi tam tak suok thei a tih. Chuong laia pakhat ni thei ding chu, “Pathien chu sâwl thei lo e, sienkhom mihriem chu sâwl thei a nih ti a hriet a, a hmangai leiin kar khatah ni khat bĕk taksa le lungril chawl hadam a, indawnkhawlna le intuoitharna hun a pêk a nih” ti ni mei a tih. Sienkhom chu chu Baibulah ziek sa a ni nawh. Sabat chu Chawlni a ni leiin a hmang dan indik tak chu hmang loa inser top el a nih. Tu khom Sabat nia sin thaw chu sukhlum ngei ding a nih (Ex.31:15). Chawl hadamna ni ringot khom ni ta loin, an Pathien chun, “Ka Sabat hi in inser ding a nih. In Pathien, a sukthienghlimtu chêu chu ka ni ngeizie in hrietna dinga nangni le in thla la hung pei dinghai le keima inkâra inchikna a nih” (31:13) a ti bakah “kumkhaw thuthlungna” (31:16) a ni thu a hril bok a nih. Hi ni hin inah mei takngiel inkhûk khom phal a ni nawh (35:3).
Hun a hung fe pei a, Sabat inser dan thuah an hung khuongruol ta naw a. Chu chungthua Farisaihaiin Isu an inbicharpui chun, “Sabat hi mihriem ta dinga siem a na, mihriem hi Sabat ta dinga siem a ni nawh. Chuleiin, Mihriem Naupa hi Sabat chunga chen khom Lalpa a nih” (Mk. 2:27) tiin a hril tawl a nih. Isu khan Sabat inser lo dingin a zirtir naw a, Sabat ni khom ni sien thil thra thaw a thieng thu, suksiet nêka sukthrat, sukhlum nêka sukdam a thieng thu a tlanginsampui char char a nih. Ama hnung zuitu, a hnunga ‘Kristien’ hung intihai chun thina hnea a tho nawkna ni, chawlkar ni hmasa tak Thawtranni chu Sabat aiah Pathien Ni (Sunday) tiin an hung hmang tah lem a. Sul khat suok dang, Islam sakhuo zuitu Muslimhai chun ‘Zirtawpni’ (Friday) chu an Pungkhawmni (al-Jumu’ah) a ni a, Chawlni le Pathienni aia an hmang a nih.
Kristien sakhuoin a mi hung rŭn phăk hmâ khan ei pi le puhai chun thla hming chauh an nei a, chawlkar (hapta) an nei naw a, thla dêt le mang inkâr kha thla khat a ni top a, kum bi an thliekna khom lo an văt trana inthoka pâwl tlâk chen, thla 13 a nih. Ni suoka inthoka a tlâk chen chu sŭn a na, ni tlaka inthoka a suok chen zăn a na, ni khatah darkar 24 a um ti zawngin ni bi an thliek ngai nawh. Kristien sakhuo ei hung pom hnunga thil dang dang nêka vangneina ei dong chu chawlna hun kar khatah ni khat, Pathienni ei nei hi a nih. Chuong laia ringnawtuhai soisel tak chu, “Kâr tin ni khat in chawl pei chun, iengtin am fak hmung in ta? In ĕk lieka hring in tum a ni?” ti a nih. Kar tin ni khat chawl trok trok dinga Jehova thupêk kha kum 3300 vêl hnungah an hung hriet ve chauh a nih ti an hriet si nawh.
Hun a fe pei a, kâr khatah ni khat chauh ni ta loin, khawthlang ram, kristien ram, ram hmasawn lemhai chun mihriem nun hlutna chawisangin kâr khatah ni hni chawl, Inrinni le Pathienni an hung puong a. USA-a tran hmasa tak chu car siemtu hmingthang Henry Ford a na, kum 1926 khan a tran a, chu chu ruolênga lain America pumpuiah 1940 vel khan chu an hung thaw ve tah vong a nih. India sorkarpui khomin sin kan zom ve hlim chun Pathienni bakah Second Saturday chauh chawl a puong hlak a, sienkhom sawt riel loin Inrinni chawl khom an hung puong ve tah a nih. State sorkar threnkhat chun tu chen khom hin Inrinni chawl pum hlum hi an la thaw naw zing. Sienkhom, khawvelin hma a sawn pei ruolin ni danga mi a sang ruolin ni khata an thaw zo naw kha khawl hmangin mi pakhatin darkar khatin a thaw thei ta a, tharum hmanga sinthawtu nĕkin thiemna hmanga sinthawtu ei hung tam deu deu pei leiin, kar khatah Chawlni/Pathienni bakah ni thum chawl a, ni thum sin ei thaw hun a la tlung ding a nih. Chu chu Pathien kuota pek lêt li zet a ni ding a ni leiin, mihriemin thratpui nêkin ei sietpui lem el thei. Awlthawng hi mihriemin ei ngei nawh; Setanin a hmang hlawk thung.
Taksa hmang inrim taluo
Mihriem hi inrim taka sin thawa fak zong dinga Pathien trongsephur ei nih (Gen.3:17). Chuonga bawsietna leia trongsephur ei ni lai zingin, kâr khat sunga ni khat chawlna hun a puong chu a thriek chuong nawh. Hnuoia hin hausakna tinrêng a phŭm a, chu chu a thaw nasain a huot dok rawn a, a thaw tlawmin a huot dok tlawm a, a thaw naw chun ieng khom a huot dok nawh. Hi intlansieknaa hin Pathienin tu khom ditsak bik a nei nawh. Pathienin theina a pekna tieng kong seng hmang hlawk thiem thiem an hlawtling el a nih. Hnuoi inlettu chun tuk dinga bawngtuthlaw a hlâng zăt khan hlawtlingna lampui a hraw a; ieng khom thaw loa thrung inmûm el chun minit tinin hlawsamna lampui a hraw thung a nih. Chu chu khuorel thudik um sa a nih: a thaw rawnin chang rawn, a thaw tlawmin chang tlawm, a thaw nawin chang naw. Ei sinthaw ang peia hlaw le lawmman dong hi kumkhaw thudik ngîr zing chu a nih.
Chu chu a ni lai zingin chawl loa taksa le lungril hmang inrim taluo hi a Siemtu ditzawng a ni naw leiin, kar khatah ni khat chawl hadam dingin thupêk khauh tak el a puong a nih. Thil dang dang leiin, mani nuom thu lei amanih le nuom naw thu khom ni loin, taksa le lungril hi hmang inrim taluo um thei a nih. Thil a ‘taluo’ hrim hrim a thra a um nawh. Sehriet hrui chu pot făn thei chin a um a, a thei chin băk i pot făn tum chun intan el a nih. Bawngnene chu a tui a um sung chu săwr thei a ni a, a tui săwr kang hnung chun ieng angin zût la khom a trangkai nawh, bawngpui nene a na thlawn a, i săwrna kut kham thlawn bok a tih. Sawr nawk ding chun bawngnene tui a hung insiem nawk hun nghak a ngai.
Chuong ang bokin taksa le lungril sor le hmang thua khom a nih. A thei băk sor lui tuma ei hnaw chun a rizal a chău deu deu el. Laurence J. Peter le Raymond Hull lekhabu buotsai ‘The Peter Principle’ (1969) a khan hi thu hi an chai a, trongkam thar, ‘The Peter Principle’ ti le ‘Principle of level of incompetence’ ti dam hi a hung suok pha a nih. Hi le inzom hin lekhabu hrang hrang a suok a, ka hmu hnuhnung tak chu Hoover Institution le Graduate School of Business, Stanford University-a thok Edward P. Lazier ziek, ‘The Peter Principle: Promotions and Declining Productivity’ (2000) a nih. Hi hi ei thu chai lai leh inzom chie naw sien khom, tangka hmai hni ang an nina a um leiin ka zuk săm sa a nih.
Ei thupui takah lut tah inla. Taksa le lungril hi sawizoi le trêning pĕk pei chun a lêt tam taka sukhrât le hmang hlawk thei a ni lai zingin, a thei chin băk chen chena hmang tum chun a hun hmaa ongrop dĕr thei a nih. Thâ inthak èm éma sazuk pûta pu hlak, sienkhom sawt nâw tea inhmang châu dĕr an um a, chuong mihai hrilna trongkam ei ser chu ‘kulcho’ a nih. A hun hmaa chău let dêr amanih inhmang da dĕr tina a nih. A poimaw tak chu ‘chintawk’ hriet a nih. Pathien ramri khang chu kar tin ni khat chawl hadam a nih. Chu chu ngaisak loa ei inhmang rim talaw pha leh ei thipui naw leh ei nat pha hlak. Chu chu a nih a thupuia “Khuo rĕl chawl’ ti ka hmang san. A chawl pĕk hmasa ‘thipui’ ti hih ni loin, a chawl pĕk nuhnung lem ‘nat pha’ ti hi a nih ka chang thlang chuh. Ei chawl hadam tum naw khomin Khuonuin natna hmangin chawl hadamna hun a mi pek hlak thu a nih.
Khuo rĕl chawl
Kum 2012 sung khan inzin suok loa chik taka Baibul (Delhi Version) ennon ka tum laiin January 22-ah Churachandpur ka kai tung a ngai a, chu taka inthok chun Guwahati, Shillong, Haflong/Muoihoi, Hmarkhawlien le hmun dang dang sirin kan inzin kuol a, February thla tawpin Delhi tieng ka hung kir a. April 20 khan ka naupa David Keivom leh Aizawl-ah kan kai tung a, a BD thesis ziek ding le inzomin David Buhril thruoiin Sinlung Hills, Tipaimukh le Tuiruong dung suk le tungah, thlipui le ruopui vanawn hnuoiah, sawl taka inzinin, May 4-ah Hmarkhawliena inthokin Delhi kan hung lut nawk a. Sil-ong puma inzin ka ni băkah kan lam hrawhai kha manga khom hmu pal inlau-um deuh vong a ni leiin, kan hung tlung khan chu ka taksa bung tin hi a sil nawna a um nawh. ‘Sinlung Hills’ (1-8) ti artikul pariet zet ka ziek pha a, sawl a manhla tho.
June 1-a inthokin Baibul ennon tran a, December tawp hma ngeia zo dingin hma ka lak a. Chu chu hlen ding chun ni danga nisa suok ruol zing dar 7 vela ka tran chun thil thei lo hulhuol niin ka hriet leiin zing dar 5-a tran dingin thutlukna ka siem a. Delhi Thurawn-a ding kar tin artikul pakhat ziek bok ding chun ni khatah darkar nga bâk inna hun ding a um thei naw a ni tak.
Tran chu ka hang tran a, taksa châu le imu mi zim kara sinthaw chu a hnunga ka hang ennonin hmu hmaih ka lo hau bakah a kualiti a tla hnuoi nasa a, siem thrat ngai a tam a, a hlawk nawh.
Chuonga sin a fe tluong ding chauh leh Khawbung (S) ‘Hla Kungpui Muala’ Seminar-a khuollien dinga an mi hung fiel tlut tlut leiin October 15 khan Aizawl-ah ka vuong tung a, October 17-18 Khawbungah ka hmang a, Oct 19-ah lampui se trawngah Khawbunga inthokin Champhai chu thimbutin ka lût a. A tuk Oct 20-ah Aizawl ka pan a, inthimin David Buhril in Chaltlangah ka chuong lut a. Oct 23-ah Sakordaia HSA huoihot inkhawmah Sinlung Hills-a College indin dan ding hriltlangnaah thrang malamin, zan tieng ni tlak tawmin khaw chengker le hlun, in 50 khuo, Lal Remruata Varte-a pahai umna Khawdungsei-ah ka lût a. A khaw mi, thrahnem tawk tak chu Hmar Biela inthoka inpêm, Hmar hla sak chak ngawi ngawia kûr an ni a, Remruata nu Makthangi, June 28, 2012-a muol liem tah râl malama fe ka ni bok leh, sawl dawn loin, keiin khuong vawa hla thruoiin, zing dar 2 chen Independent Kohran Hla Bu-a mi ngot sakin kan lengkhawm a. A tûkah Aizawl tieng kir nawkin, ni khat ka cham a, Oct 26-ah Delhi ka chuong lut nawk a.
Lo thei loin December 9, 2012 khan Darchawi (Tripura) a Zofest-5 a khuolliena thrang dingin Agartala-ah ka vuong tung nawk a. Zofest (Dec 11 & 12) ka hmang zoin David Buhril hai innei champha voikhatna Dec 14, 2012 chu hmangpui dingin Darchawia inthokin Aizawl ka pan tung a. December 14-ah All India Radio-in Aizawl Club-a ‘Symposium on Mizo Poets (Rokunga & Zirsangzela Hnamte) an huoihotah ka thrang bok a A tûk Dec 15-a Beraw Tlang (keiin Luru Hmun ka ti hlak) a Sikpui Kutah ka thrang ve vuoi a. Delhi tieng ka hung kir nawk hnung kar khatah Kristmas leh kan innang nawk a. Chuleiin December thla tawp hmaa Baibul ennon zo chu thil thei lo hulhuol a ni tah.
January 2013 sung bĕka zo hman tumin ka pu nawk a, Thuthlung Hlui chen chu December tawp hmain ka en zo hman a. Kum thar charin Thuthlung Thar-ah ka pu nawk a, Gospels-4 ka zo hman charin Shillonga ka tarpu Trana Darngawn nuhmei Lalhlimpui a thi leiin a ruong nang hman dingin January 14 khan Shillong ka pan tung a, ka nang hman char a. Sŭn-zăn zoma buoia ni sawm sung ka thang hnungin January 22-ah Delhi ka hung chuong lut nawk a. Pu nawk char charin February 1, 2013 khan Baibul ennon chu a hmingin ka zo a. Sienkhom sawl tongkhong le imu zim puma ka thaw a ni leiin duthu a sam naw a, en thrat nawk vong a ngai.
Chuonga fe peiin February 10-a inthoka intranin hritlang-khawbŭrin ka hnuka inthoka mi hung man tranin, ni hni hnunga lem chu a mi let thal dĕr a. Ka damdawi fak leiin muhaiin ka um a, ka mang anga ka ngaia mi ka lo inbiekpui dam le ka lo titi dam kha a tak takin ka lo trong suok a, hla dam inring vuolin ka lo sak suok a. Mihriem thluoka damdawi thilthaw dan hrang hrang le conscious mind le sub-conscious mind ramri a suizom dan ding awm dam a mi’n ngaituotir a. Hun liem tah hnung thlir kirna hun le hun fe lai mĕkin hun la hung ding a kakhawk le nghong dan ding dawnkhawlna hun remchang a mi hongpek a. Theinghil thei lo dinga ei ngai hlakhai khom, vakam phaiphina hawrop lien phuora inziek, hun tui fawnin voi tam a hung liek hnunga a nuoi bo hlak ang el hin, hrietzingna khom hi hun tui fawnin lo nuoi bo thei takzet zie a min hriet chiengtir zuol a. Ka khum bulah, laptopa hla za tam tak ka siehai, abikin nun hlui hla, kan tleirawl laia kan khŭkpui le ui tol inlet tluka innâla kan hriet belhai ka hang ngaithlak nawk chun, a tam lem chu ka lo theinghil titi tah an ni a. Ka ngaithlak hlim chun ka hla hriet vei vuoi angin an inri a, ka hang ngaithlak non rawn po leh a hung chieng tuol tuol a, hriet zingna bawm kila thluokin a lo hnaw lut tah hai chu an hung tho nawk sung sung a. Mithiemhaiin hrietna bawma lut tah chu a bo naw a, a lăk suok nawk dan thiem chun lak suok nawk thei (retrievable) vong a ni thu an lo hril hi a lo indik ding a nih ti dam a min ngaituortir a.
Kâr hni chuong zet khawsik khom ni lo, lungril sukruok a, taksa hadam taka zâl a, kum tam ka ngaithlak hman ta lo miuzik hrang hrang ngaithla a, ngaituona thla zâra nuomna tieng tieng kil le kap fang a, lekhabu ka tiem nuom nuom bi lâwr a, nun kong dawnkhawlna hun remchang ka hang nei el hi ka hang ngaituo chîk chun, ka taksa ka hmang inrim taluo leia a ‘break’-na dinga khuorêl chawl mi pĕk a lo ni zing annawm ie!
(About the author: Pu Keivom is a retired Indian foreign diplomat and well-known writer. This article is dated March 02, 2013, Delhi).


text:
Pherzawl, August 19, 2017 (HT): Kum 2016-a Hmarbiel mipui fakzawngna tak Aithing le Hmunphi man thatnaw leiin biel mipui han kawng tum tumah harsatna an tuok mek a, Aithing zawr thei lo hai hi a tlangpuiin an inkhumhlun tir tawl a nih.
Aithing le Hmunphi hai hi Hmarbiel mipui tamlem fakzawngna le sum lamsuokna a ni leiin tukum lem chu Aithing man hi a that ring leiin an ching nasa zuol a. Parbung khuo sunga Pu Darletthang in survey a thaw dungzuiin Parbung khuo sunga ringawt khawm sungkuo (In) 431 velin tukum hin an in kumhlun tir thang lovin Aithing bags 9135 (9135 X50kgs=456756Kgs) zet an ching phak a nih.
Survey hi Hmarbiel pumpuia thaw ninaw sienkhawm an ching rawn hle a. A ram-a hin Bu a tha thei rak tanaw leia Aithing le Hmunphi ching hi nasa taka an uor a ni a. Hieng thil hai chinga theitawpa intodel tuma thang an lak laiin tulai hin an Aithing ching hai an tâm nasa hle leiin Aithing chingtu mipui hai chu an beidawng hle. Hieng kara hin lampui thatnaw leiin Aithing le thlai zawr dawk ding an nei hai khawm duthusamin an zawr theinaw leiin Hmarbiel mipui chun harsatna namenlo an tuok mek a nih.
Sawrkara inhnemna ding an neinaw leiin Hmarbiel mipui chun Aithing le Hmunphi hai hi naupang school fee, fak le dawn le sil le bil le mamaw dang dang haia an hmang tak le an innghatna a nih. - (Lalnunthang Songate)


text:
MIPA SAZU FUK THA THEI LO HI
Hemi lam kaihhnawih hi zawhna ka dawng zauh zauh a, khaikhawm leh ta mai ila a remchang awm e. Mipa sazu fuk (Erection) hi thisen zam leh thisen vir vel bakah, thazam (nerve) lam hnathawh a innghat a ni a. Mihring hrisel pangngai ah chuan tisa chakna a lo chhuah hian thluakin signal a pe a, mipa sazu lamah thisen kal a tam a, chu chuan a rawn ti fuk ta mai thin a ni. Mipa sazu a fuk chuan sex hmang turin an inpeih tihna a ni. Chhan tam tak avangin he nihphung pangngai hi a buai thei a, chung te chu “Erectile Dysfunction (ED)” tiin an sawi a, chumi chungchang chu tuna kan sawi tum hi a ni.
Kan tarlan tak ang hian mipa sazu a thisen zam leh thisen kal vel hi a fuk theih nan a pawimawh hle tih kan sawi a. Thisen sang (Hypertension) vang te, thisen zam zim, a chhan tam ber pawh zunthlum te, taksa a thau tam vanga thisen zam bang vung leh chhah (atherosclerosis) te, thau tam vanga thisen zam banga betin a tih chhah te ani hlawm a. Zunthlum hian thisen zam a khawih piah lamah nerve lam hnathawh a ti buai nasa a, an nei duh zual hle a ni. Kum upa lam chuan kan sawi tak harsatna te kha an neih duh vangin ED hi an nei duh zual a, kum naupang lamah erawh chuan rilru lam fel lo, Depression, Anxiety Disorder, Stress nasa leh Zu in nasat/Meizuk nasat vang te in an nei duh thung a ni.
Thluak lam fel lo – Stroke (thluak thisen zam chat) te, Alzheimer’s Disease, Multiple Sclerosis, Parkinson’s Disease ang chi te hian ED hi a thlen duh hle (sawi fiah vek lo mai ila). Zunthlum (Diabetes) kan tih pawh hian Control tha lo te hian ED an nei duh zual a, chu bakah chuan Kal tha lo (Kidney Disease) nei te hian an nei duh viau bawk. Taksaa thau tam, a bikin Cholesterol tam lutuk te hian a thlen duh a, Thin lam fel lo, Cirrhosis nei te zingah a common hle bawk.
Chhan dang la awm leh thei te chu: inzai fuh loh palh vang te, Prostate Gland leh Phing fel lo nei ah te, intihpalh (injury) avang te, meizial, zu leh drugs khawih nasat vang te, thau lutuk (overweight) vang te leh, BP damdawi leh Anti-Depressant drugs thenkhat te hian a thlen duh hle bawk. Zu hian tam lem lovah chuan thisen kal a tih chak avangin sazu a ti fuk hma thei a, in tam lutuk erawh chuan harsatna a thlen chawk thung.
Engtia enkawl tur nge? – Hrisel tha pangngai, insawiselna hran nei lovah chuan a chhan tam ber chu hlauhthawn vang (anxiety) te, zan mut that loh, taksa sawizawi ngai lo, stress nei nasa, hnathawk hah lutuk te ani fo a. Chuvangin nitin nunphung khawsak dan tih danglamin a ziaawm duh hle. Mei zuk tih tlem (zuk loh theih a tha ber a) te, zu insum te, exercise regular a lak te hian tam tak chu a ti ziaawm thei a ni. Zunthlum leh/emaw thisen sang nei ah chuan control that a pawimawh hle a, thau lutuk/rit lutuk kan nih chuan exercise leh diet hmanga inenkawl that te a pawimawh bawk. Chhan hranpa nei lo leh, heng kan sawi te hmanga inenkawl chung pawha a la ziaawm loh chuan Psychiatrist pan te pawh a tha thei ang.
Upa lam, a bikin kum 50 chung lamah chuan Prostate check tir a pawimawh a, a than leh than loh hriat nan Ultrasound a entir a tul anga, a lo lian anih chuan enkawl te pawh a ngai ang (damdawi hmangin a enkawl theih ani). Kal (kidney) lam fel lohna a awm leh awm loh hriat nan Kidney Function Test leh Ultrasound bawk hi a pawimawh anga, Lipid Profile hmangin taksa ah thau tam dan en a tha bawk ang. Nerve lam tha lo anih chuan nerve damdawi ei te pawh a tul thei a, Spinal Cord lam fel loh vang a lo nih takin CT emaw MRI Spine te pawh tih a tul bawk thei ang.
Comments
Leave a Reply
You must be logged in to post a comment.


text:
East Lungdar VDP-te kut tuara thi nia sawi Lalthanmawia(Malvala) kum 48, S/o Thatliana, East Lungdar Venghlun ruang chu tukkin zing khan a thihna hmun Civil Hospital Aizawl in an post mortem a, Doctor-ten “Misual kut tuara thi” tia an ziah hnuah Aizawl Police Station chuan tualthah case an ziak lut a, he tualthihna hi an chhui zui dawn nia hriat a ni.
August 8,2016 zan khan Mavala ruang hi Aizawl Chhinga vengah a Patea Pu H.Ramzawnga (Chhinga veng Local Council Member) Inah Chhinga veng YMA leh thian rual tha ten an tlaivarpui a, zing dar 8:30 ah Aizawl Civil Hospital-ah Posmortem a nih hnuin, an khua East Lungdar panpui nghal a ni.
Thu kan dawn danin, Mavala hi tlangval a la ni a. A feh kal tur zing zu a rui deuhin a meizial leina dawr bula hmeichhe naupangrual lo awm zinga pakhat, kum 12 mi chu a dulah a khawih sak a.
July ni 25, 2016 a feh haw hnu zan dar 9 velah East Lungdar VDP ten kovin, an dawp a. Mavala hian a fiam satliah mai mai niin a sawi a. Kum 10 hmalama a mi khawih tawhte pawh an dawp a, Mavala chuan amah pawhin a ngaihzawn tleirawl kum 16 mi nen an awm dun dan te an dawpchhuak a. Hei pawh hi a hmeichhia pawhin a ngaihzawn ve thu leh Rs 600 a dil a, a pek dante pawh a sawi niawmin kan thudawnna chuan a sawi.
Mavala hi hemi zan hian amah pawhin In a haw thei lova, VDP-ten an dawpnaah hian a kut hnung khirhin a mit an tuam a, chhuatah bawhkhup tirin an vuak bakah pawh an chil viau niin a sawi.
“July ni 25 zana an sawisakna hliam hi a nat deuh avangin Mavala hi August ni 1 2016 khan Aizawl panpuia ni a. Civil Hospital Aizawl-ah admit a niin a kal (kidney) te pawh an nghaisaknaah hian a chhiat bakah a chuapah te pawh tui a tling niawmin Doctor te chuan an sawi a, a taksa pawnlam te pawh a duk nasa hle a. A hliam tuar lo hian 8 August thawhtan zan dar 8:00 vel khan a thi ta a ni.
East Lungdar Branch YMA Asst. Secretary, Remlallawma hnen atanga thu kan dawn danin, Mavala hian a hma in natna dang a neih awm kan hrelo a, VDP-te kutthlak atang leh a pawi lai deuh an lo khawih fuhpalh avangin a boral ta nia a ngaih thu a sawi a, chutih rual chuan VDP duty zingah Zu han rui an awm a rin loh thu a sawi bawk.
Dingdi


text:
Ref. No: 402
Date: 8/10/11
Pu Lalhmingthang Sanate thu insuo Hmasawnna thar Vol-27/5. Dated 7th October, 2011 a mi kha a hnuoi a ang hin kan hung dawn.
Vawisun chena by-resolution Hmar People's Convention (Democratic) a la fe pei na ah hin Pu Lalhmingthang Sanate ban a nina hi kan Secretary, Pu Zosangber in tha a ti dan le rem a ruot dan a thaw le rel ni lem loin Executive Council Emergency Meeting Date 29th September, 2011 Resolution No. 1 a passed dungzui a ban a ni lem. Personal taka mimal intum a mawsiet hi thil indiklo a nih. Party a hin President lien tak sienkhawm roreltu le thutlukna siemtu chu Executive Council a ni lem bawk.
"President ka nina ka lan ban nawh" a ti hi thu indik a ni a. Ama le ama an ban ni lovin Executive Council in a ban (impeached) lem a nih. United People's Front chungchang a kan Army C-in-C in Agreement a lo signed ang a a hung hril khawm hi U.P.F. ah va luta a hran a agreement signed ni lem loin, hi pawl hi Non-Naga tribal hai inzawmkhawm a tlangmi hai ta dinga hmadawm fel tak nei a thang tlangna dinga lampui ngaituona lei a pawl dang dang (U.G Group), inbiek rawna indin a ni a. Chuleiin an dintu hai laia mi ei ni lem a nih.
Hmar People's Convention (Democratic) indin a nina santak a bikin, Mizoram State a Hmarhaiin Politics le economic thila India danpui hnuoia chanvo tha le insanglem India danpui hnuoia an chang theina dinga hma la ding hin kan tlin nawna le hrat zo tawknawna tamtak um sienkhawm theitawpa bawzui dingin kan lan ringzo tawka, bawzui pei bawk kan tih. Pu Lalhmingthang Sanate, President a nina banna le inzawmin, iengthu khawm Chanchinbua insuo le thedar a lo ni nawk khawma Hmar People's Convention (Democratic) chun dawnna siem ni ta naw nih ti kan tarlang sa nghal bawk.
Sd/-
(JOHN F. HMAR)
Secretary
informational Publicity
H.P.C (D)
Government of Hmarram
HMAR PEOPLES' CONVENTION (DEMOCRATIC)
General Headquaters, Sinlung.


text:
Ziektu:
Pu C.Songate, IRS.
There is in every village a torch - the teacher : and an extinguisher - the clergyman.
- Victor Hugo, quoted in the Richard Dawkins, The God Delusion.
Kha hmaa H.C.Hrangate lekhabu siem HRIETNA VAR-a chun leihnuoi inmùmzie ngun taka suiin a min chuktir lai zingin, ‘The World is Flat’ ti ziektu Thomas L. Friedman ruok chun khawvel inphek (Flat) takzie thu nasa takin a mi hril bok a. Khawvel hi inphêk a tina san hrilfiena dinga besana a hmanghai chu, vuongna le transport hran hran hai leia olsam taka infe paw thei a ni lei dam; radio, tv, mobile phone, sms, twitter, facebook, email, call center, internet leia inbiek paw a olsam tak lei dam; nu le pa infuk naw lei amanih, sungkuo bul fuk naw lei amanih, pasietna khuop de lei amanih le piengsuolna lei amani hin mi puitlinga a hung nina ding a dal tak nawzie hai lei le a san dang dang lei a nih.
Khawvel inphek hma chun tlangram mi dam min an hmusit a; fahra, hmeithai, nuhmei le zaunau hai dam an ngaihnuoi a; mingo an ngaisang laiin midum an neksawr a; mani thaw dok nekin mi thaw sa kei thla thei ngirhmuna umhai chu an chung-en a, chettheina takah an ngai.
Amiruokchu, ei khawvel hi Friedman hril angin, inmûm ta loin a hung inphek tah lem a nih. Kan khuo Parbung ngeia inthok khomin television en thei a ni ta a, mobile khomin nuomna ram ram biek thei a ni tah. Chuleiin Churachandpur an lo lut hmasa lei ela Hmar Biel amanih Vangai Tlang mi amanih tia lo endangtu an la um rop chun an ngaidan chu a tu lai ta naw hle tina a nih. Khawvel hienga inmum ta loa a lo inphek el tah lei hin ei ngaidan, ei hril nuom le ei khawsak dan ei sukphek ve a trul tah takzet niin a’n lang. Pawng bik um lo, inruol taka ei umna ding chun hieng a hnuoia thuhai hi suizuiin, inthlak thleng ei trul am ti mani seng inenin, khawvel inpheka leng tum ei tui.
1. TU RAWN CHU SIK RAWNNA, TIEM RAWN CHU MARK HMU RAWNNA, THRANGNA THRA LEM HMUNA
Barrack Hussein Obama chu pa tak nei lo, a nu khom mi mumal bek bek ni lo, an sungkuo ngirhmun khom hril ding um lo ni sien khom Harvard University-a chen hotu a kai hnungin khawvela ram hrât tak President a hung nih. Chun, Narayan Murthy khom IIT-a B.Tech. entrance exam-ah tling sien khom harsatna leiin a kai thei nawh. Seng tlawmna lem College dangah a kai a, sienkhom an harsatna chu lunghnuolnaa hmang nekin chona nasa takah a lak a, tu hin a company Infosy chu khawvela software company hlawtling pawl tak a kai phak tah.
Ms. Indira Noygi le Ms.Kiran Majumdar Shaw hai hi tien lai le thuthlung hlui hun lai chu hmusitum, nuhmei ela pieng ni hai sien khom, pakhatin PEPSICO lu tak nina changin khawvela hlaw hau tak a ni a; a pahnina hin Biotech company hmusuokin, India ram sunga hausa pawl tak le mi pasiehai a thlawna enkolna ding Cancer Hospital chen siemtu a nih.
Dr. Faisal chu Kashmir hel leia a pa an thatpek hnung khomin, lungngaia indom kun el loin MBBS a zo a, chu zoah IAS exam-ah pakhatna a la lak thei pei.
Piengphunga mi ang lo le phak lo ni sien khom, Stephen Hawkins chun a piengsuolna chu chau phanaa hmang loin thrang nasa takin a lak a, tu laia Physicist/ scientist / Astrophysicist ropui taka hril a kai a, The Theory of Everything hrilfietu a nih.
Chuleiin tlangrama pieng, mi pasie le ngirhmun nei lo, fahra le zaunau, nuhmei le hmeithai ei ni a ni khomin tumna le ei tum hlen dinga teirei peina ei nei phot chun ei tum ram ei tlungna ding lampuiah tu khom le ieng khomin mi dal naw ni a, a mi dal thei um bok naw nih. A lo harsa deu khoma sut tlanga hnè ban thei a nih. Hi lei hin mi changkang inti chin chun, mi background lei dam, an pasiet lei dam, nu le pa an thra le thra naw lei dam, tlangram suok an ni lei dam, hmeithai le nuhmei an ni lei dama hmusit le chek-eu hi khawvel inpheka chu thaw lo / thaw ta lo ding a nih. Ngaidan hluihai chu peiin, ngaidan thra le indikin khawvel inpheka chu hmun poimaw chang tah lem raw se. Bible tiem chang khoma Lal Isu trongbau ngei chu Israelhai thukhawchang nekin, khawvel inpheka lenghai chun an ngaina lem hlak.
2. THRUOITU CHUN TRONGKAM KHA HMANG LOA MI THILTHAW HRIETTHIEMPUINA NEI A NGAI
Khawvel inruol loa leng lai chu, Valupa le khawtlang thruoituhaiin puipungkhawm ni amanih mithi inleng nia thrang nuom ve lo hai chu ensan ding dama thu an puong khum khomin lem thei a nih. Khawvel inpheka ruok chu min T aia Tr an hmang khoma hnam hmelma le hnam inphatsantu an ti ta ngai nawh. Mithi inlenga thrang hman lohai khom ensan nekin sin a hau amanih lekha a tiem leia thrang hman lo ning a tih an ti lem hlak. Thrahnem ngai chun mi dang an er ngai si nawh. Khawvel inpheka chu inelna an sang tah em leiin pi le pu huna inelna, hmasawnna ding sukbahla thei le phurrika inchang thei tam tak chu bansan le hmang ta lo an um.
Chuong thil, bansan trul threnkhathai chu: ruongnghak ruoi, pu zu, mithi thing le bufai dawl, ruong zawn inpeksawng le inphek baw, trul lo baksaka damnaw pan le mithi ina riek rawn, thlan cho inchu buoi, inkhawm rawn taluo, unau ta ding le fak ding phal si loa thawlawm uor èm ém, nunghak leng hrat taluo, mo thil som beisei, thirdam ringsan taluo, trûl rak loa palai intir khum, lam bit char chara inrui leia lawn, mani kohran pawl mi an ni lei ela an indik le indik naw khom zong loa thipui ngama tran, nei naw sasaa sa hme tum tràl trál, mi ina bu fak changa sahme beisei tlat, mi office kai hun laia sungkuo prokram siema office kaihai an hung hman naw leh chier khum, Watkin Robert-in Senvon a tlung ni, Hmar History suituhaiin Watkin Robert dam lai ngeia a thu insuo besana an sut suok, Hmar hnam thruoituhai inkhawmpuiin indik tawka hre tlanga an pompui ngei, thleng tum tràl trál le a dang dang.
Khawvel inpheka ngaidan chu hieng hi a ni lem: mi ta làk neka petu ni lem; mi dang, sunghai, khuo le veng chokbuoi neka mani intodel hi ram le hnam hmangaina indika ngai, pom le a taka zawm. Hmar ka ni a, kei le kei kan enkol thei chun Hmar sungkuo pakhat, mi dang chawkbuoi loa khawsa thei ka nih ti hriet tlat. Oxford le Harvard University-a an inchuk thil thra èm ém, changvona an nei chu HUMILITY (Inngaitlawmna) a nih. Pi le puhai kut hnung le hnam ro hieng lungarkhuong, lungthu lien, sikpui lung etc hai ngainat le humhal nachang an hriet bok.
3. MANI MI NÊK DINGA HUOI, HNAM DANG LAI KHUOL UI ANG:
Khawvel inmûma chu mani insung le hnam chanpui lai an huoi èm ém hlak a, an hril le an ngaidan chu mi po poin zawm vong dingin an ngai. Hnam danghai lai an um pha leh khuol ui angin mei an inkhup a, to an inchu hlak. Khawvel inpheka ruok chu min a hnam a hmangai a, a chipui le a venghai chunga kut a thlak ut ut naw a, thisen insuo loin, zaidamin thu a rèl lem hlak. Hnam danghai lai ruok chu a ngaidan a hril ngam a, a hnam san dingin thisen insuo a ngam a, a hnam a thipui ngam a, nuhmei le naupanghai khom hnam dang haia inthokin a san suok ngam a, mani unau chawkbuoi le hnam chanpuihai chunga kutthlak chu thil thaw thieng lo le inzakumah a ngai a, thaw lo dingin lungril a put tlat hlak.
4. MANI THAW DING THAW LO LE MI DANG THAW DING HRIL TREUH:
Khawvel inmuma chu Hrila hai an tam hle. Pulpita thuhril angin mi ta ding hril hi chet theinaa an ngai. Lungril tak tak ni lo hril le mi dang infuina a tam. Khawvel inpheka ruok chu min an thaw ding tak an thaw hlak: Churachandpur-haiin Tipaimukh MLA vote zong ta loin, Saikot le Churachandpura tling dan an dap lem, Tipaimukh-a chu Hmar tho a tling ding a nih ti an hriet leiin. Mizoram Hmar hnam va’n vungtir tum rak a, Manipur-a Hmarhai thisen insuo pektu le an thaw sa lakpek vet tumna a um ta nawh. Ram dang ramthim hmangai em em, Hmar Biel le Vangai Tlang mihai ruok chu uksak nuom lo khom khawvel inpheka chu a um ta nawh. Kohran member inchuna a bo a, Pathien siem unau inhmangaina a tam lem. Khaw tina biek in tam taluo khom suktlawm le Kohran inpumkhat zai an rel thei bok.
5. MIPUI AIAWTU THLANG DAN:- Khawvel inmuma vote an thlakna sanhai chu poisa dit lei dam, laihrui inhnai lei dam, ruol thra lei dam, kohran chanpui lei dam, thrangpuina beisei lei dam a nih. Khawvel inpheka chu min an vote hlu tak hmang thiem dan an ngaituo a, a constituency-in ieng tin am hma sawn thei a ta ti ngaituona lungrila thruoiin a thra tak dinga an ringhai ta dingin vote an thlak hlak. Tipaimukh ta ding chun Hmar Biel le Mizoram infepawna lampui thra, Vangai Tlang le Silchar infepawna lampui thra,Vangai Tlang le Hmar Biel infepawna leilak thra deua siem theitu ding thlang an tum. Lampui a thra phot chun thil dang, hmasawnna dinga an trul doctor, teacher, business - chun a zui pei hlak ti an hriet tlat leiin.
6. THILTHAWNA TAPHOTA FAK HMU TUM:- Khawvel inmuma chu thaw phuolna tharau a’n leng hlak. Football pet ei umna taphotah inchuklai ni sien, pastor ni sien, nupui papui le a dang dang khom ei inhnel hlaka chu tu khom fak hmupui ding khopa lunglut le teirei peia inkhel ei um nawh. Khawvel inpheka chu football pethai chun club changkanga thrang thei dan dapin, fak hmunaa hmang tumin an inkhel. Fak le dawn insum a trul leh an insum a, exercise lak a trul le an lak bok. Taima taka an thaw chun Mohan Begun/ East Bengal / Lajong Club-a hai inkhelna chance an nei ti lungrila vong zing pumin, fak zongna dingin an inhnikna hi an bawzui fan fan hlak. Thil reng reng hi inhnik tak le uluk taka thaw chun fak hmu theina / khawsak theina hnar vong a nih ti an hriet tlat .
Thomas L Friedman thurawn: “Girls , when I was growing up, my parents used to say to me: Tom , finish your dinner – people in China and India are starving. My advice to you is: Girls finish your homework- people in China and India are starving for your jobs “ ti hih vong tlatin thrang la thar ei tiu.


text:
LAMKA VEHNAWNNA
~ By : Kimbawi’Pa
Laigelh ichih bang le a hun in hon zil a, lungsim a thawven leh a kilawphuai se hi. I MLA masate uh term bei kuan in Manipur Assembly House ah Bill thum a hon pass ua, Anti-Tribal Bill chih sak in a diak in Lamka mipite I sousing zui pah ua hiai thu toh kisai in Lamka ah luang 9 a kikham hi.Huchi a kiphinna in masawn zel in niteng a District Hospital morgue a thugenna leh kikhopna in a zui hi. Himahleh heutute leh Legislatorte’ ngaihven a loh kei mahmah hi. Hiai bang a thu a hong siat luat chiang in gelhtu hih a uthuai nawn het kei hi. Social media lam ah lah thutak muh di a om kei lai a, ki-iplahna thu ngen in a luah lai hi. Hiai bang hun a paukhiak di tuh I genna lamlam thangpai di a bang maimah hi. Huaiziak in ka na ki-awngsut hi.
January 22, 2018 in Kimbawi’ Nu toh, ka tanu naupangpen toh Lamka zuan di’n Aizawl a kipan Taxi in Lengpui Airport ka zuan uhi. AirIndia lenna lian mahmah a hong tuang in minute 45 vel ka len nung un Imphal Airport k’on boh dup uhi. Imphal Airport a kipan ka tupa V. Chinbiaklal in a hong pi a, Imphal leh Lamka kikal lampi a na hoih mahmah vanglak hi. Lamka tung a I hong kisil leh well tui man tutup a kisil kipan ahi mai hi.
Ka hong pai san uh ka pa’ hansuang hon di ahi pen. Himahleh Bungmual a ka tupa V. Pauthianmuan’ zi neih ka uap kha ua, kipahhuai ka sa mahmah hi. Huchia mou lawm khin in ka tuppen uh ka pa’ hansuang hon ka sawm pah ua, ka unau teng uleh ka paneu teng, a kim thei teng in ka hihkhia uhi. Ahi, hiai ahi Lamka. Leivui ngen pal ahi mai a, ni nih bang a chin leh hitang lou thei ahi kei pah hi. Passenger Auto Rickshaw lah dim, a ging thupi, leivui lah khu, khawlai pawt a nuam mahmah kei hi. Paina teng a nak hum ahi pen mai. Motor dang lah a na tam lua, a lian-aneu in lampi a dim maimah hi. Thil thak muh di om zeuhzeuh tuh ATM Booth a kibehlap mahmah, chih ahi. ATM Booth teng ah mi queue a ding a om gige a, khatvei ka ma a ding pa’ lakkhiak zoh a balance hong kilang chu Rs. 75/- hi’n ka thei hi. Sum tawmchik lakhe dia ATM naih chu mi tam di’n ka gingta hi.
Leivui tam ziak in lamlian kiang a in omte a lui suak’ thei mahmah hi. Tedim Road pen a hoih lai tak ahi dia hilele veng sung lampite chik chiang a kua’n puah tel di, chih ka ngaihtuah chiang in a hoih hun di gamla mahmah di’n ka gingta hi. Tua I leivui palte uh tuk hong tung dia, buannawi suak zel dia, a ngap in a ngaphuai kei hi. Khantouhna omsun a gen uh ka zak tuh Dam tui a kai hoih, chih ahi.
Mun tam ka pha man kei hi. Veng sung lampite leh khawlai ah khantouhna muh di tam kei mahleh mimal lam in I khang mahmah ua, New Lamka bang ah veng kil deuh khawng ah in hoih pipi muh di a tam mahmah hi. Koi a sum bangchi muh a tel ua, chih in a om. Hilele a sum muhna uh ngaihtuah nilouh a kei sum di hong pawt mawk lou di ahi a, ka ngaihtuah sunzom tuan kei hi. Mi sum muhna nak ngaihtuah a, theikhia a kei a di hong piang di hileh bel ngaihtuah mai dia hoih tak ahi.
Zu a hihleh Meiteite’ hauhsakna dia koih I bang ua, New Lamka a zu zuakna munte ana kiphel gawp vek hi. Hiai pen thil hoih pen a diam? Chih in a om hi. A dawnte’n lah dawn thou ua, nam dangte’ hauhsakna dia bawlsak I bang uhi. A sia le ka chi sam kei, a hawte’ a dia mitdonhuai mahmah di mah le ahi. Zu sang a huathuai zaw ka sak ahihleh I gam uh puah dia thuneihna neite’n a puah louh ua, amau hauhsakna dia sum a laklut maimah uh ahi.
In lam pai, kichi zen mah lele mahni in mah a mikhual a kihiset maimah a, a nopna a om tuan kei hi. Leitung a om sung mikhual dia le mikhual diak ka bang hi, ka sepna ziak in. Aizawl ah kik mah le’ng huai a mikhual thou ka hi lai hi. Sepna in koi mun peuh ah hon mikhual sak hi. North-East state a ka phak khak louh state omsun Tripura ahi mai hi. TS Khai in ‘Khualzin mi ka hi’ chia la a phuah kei a dia dik diak in ka thei hi. Himahleh a la tawpna a ‘Tawlnga in ka om ding hi tua ah’ a chihna munt un di leh tun louh di bel kichiang ngam lou ahi phot ve.
K’ong pai sung in I thukandan uh ka mankhe zek hi. ‘Tua koimun a sem?’ chih dotna a tam sim a, ‘Aizawl ah,’ chia ka dawn chiang in, ‘Aizawl mun ah maw?’ chi’n a hon dong kik veu uhi. Lungtom deuh chih mah ‘Aizawl mun ahih k’en Aizawl ka chi dia hia,’ chia ka dawn pawl a om kha hi. I thukan chitchiatdan khawng uhi mak deuh ka sak hun a tam.
Lamka a ka om di sung uh ka tup sang in sawt ka om zaw kha ua, himahleh kiknawn a ngai thouthou hi. Kiklam pen I gam mah uh muhnopna toh lei lam a pai ka tel hi. Lei lam a pai in TATA ‘Sumo’ in ka kipankhia uhi. Lamka leh Singngat kikal lampi siatdan lawmlawm a ngaihna ka thei zou kei. Leivui a leivui tuh kidaih ahi mai. Tuk pi tung leh bang suak di a tel diam maw! A bialtu MLA leh MDC-te zum lou ahi tel d’uam ka chi hi. Singngat leh Sinzawl kikal adan ana om deuh a, mun (portion) khenkhat bang ‘black-topping’ ana hi a, adan a om deuh hi.
Lamka leh Singngat kikal lampi bawl hi sek mahleh a hoih sung a sawt kei thei mahmah hi. Huai ahi lamdang ka sak. 1971 a kipan Singngat ah ka teng pan ua himahleh hiai lampi a hoih lam ka thei tawm mahmah hi. Singngat a ka ten nawnlouh nung un le hiai lampi tawn mah in ka zinzin lai hi. Ngaihsak lohlou tak hi’n ka thei hi. Hiai lampi tawn a zinte bus sung leh a tung dimdim a pai uh ahi zawmah!
Hilele, chih vengveng phet in a om, Sinzawl leh Tuivai (Mizoram) kikal lampi siatdan gen vual ahi kei. Lam saupi hilou napi in hun sawt a lut mahmah hi. Hiai kikal le tuk sung a paina dia huphurh huai mahmah chu hi eive. Bialtu MLA zaw om sam hive’n maw. Tuivai pelh a kipan zaw motor tuang a kihi taktak ta hi.
Gam leh nam vei kichi zaw tam hi hang a lampi I vei kei uleh bangchi gam leh nam vei hithei di? Lampi, kikawmtuahna a hoih kei leh a sung a teng mite’n development bangchi muh di? Development a om kei leh a teng mite bangchi khawsuah di? I khawsuah kei uleh manthat di I maban uh hi mai di ahi. Lametna nei di’n kipi in kimakaih le a uthuai tel! Mimal a khan hia I tel uh? I nam pum ua? I makaite uah saupi a kionga hi.
Mizoram bang le lampi a hoih lawtel tuan kei hi. Government a demna pen khat ule ahi. Government’ panna ahihleh ni kum a vuahtui tam luat ziak a lampi kibawl theilou, chih ahi. Vuahtui tawp a kipan alang-lang bawl a kipan ua, a hoih pah a gintakhuai hi.


text:
M L A Joint Platform
MPF, Champhai Town chhunga Veng hrang hrang- Vengsang, Kahrawt leh Vengthlang te chuan Champhai North Constituency chhunga MLA Candidate te tan Joint Platform a buatsaih dawn. Hemi hunah hian Common Question pawh chhantir tum a ni a. A ngaihnawm hle dawn a ni. Mipuiten lo ngaihven ila. In lam atanga thlir theih turin Local Channel ah Live a tih chhuah tum a ni a. Champhai Town chhung a Bial mipuite chuan kan thlir tlang thei dawn a ni.
A hmun : Kahrawt YMA Hall
A hun : Dt.22.11.2008(Inrinni)
10:00 Am - 4 P.m.
MPF Programme Zaninah
Vawiin Pathianni, Zan Inkhawm hun hmang hian MPF, Champhai District chuan Champhai Town chhunga Kohhran hrang hrangah hun an hmang dawn a. Hemi zana thilpek pawh hi MPF tana an dil angin phalsak an ni hlawm a. Kohhranhoten thahnemngai taka thawh theuh tum ila a lawmawm hle ang. Hemiah hian kan Bialtu Pastor chu Ruantlangah kalin kan Kohhranah Ruantlang Pastor a lo kal ve thung ang.Tin, kan Kohhran atang pawhin Kohhran danga feh chhuak tur pawh an awm nual.
MPF hian tan an la zel a. Hnehna an chan ngei theih nan i tawngtai zel ang u.
Vawiin Pastor Bial fan
Nizan atang khan kan Kohhran chuan Pastor Bial fan Prog- ramme kan hmang mek a. Chawhma ah hian Sunday School khaikhawm a ni ang a. Chawhnu Inkhawmah chuan Baptisma & Lalpa Zanriah Sacrament kilho a ni ang. Kohhran mipui - Dan zawh kim chin chuan he hun pawimawh tak hi hman theuh tum tlang ila a tha ange.Tin, Baptisma chang tura kan fate kan hruaiin, rokhawlhna tak a awm anih loh chuan nu leh pate ( an pahnihin) tel theih hram thin hi Pathian a kan mawhphurh a ni tih hre nawn leh ila.
Pavalai Pawl tan la zel
Nizan(Inrinni) zan khan kan Kohhrana Pavalai Pawlte chuan Biak Inah Pathianfakna hla an rem a. Zanin pawh hian hla rem leh an tum.Zirtawp Zan khan Centenary Hall ah sharing hlawhtling takin an nei bawk.Tunah hian member 50 vel an ni tawh a. A duhte chu inthlahrung hauh lova inpek zel theih a ni e. An tan i tawngtai thin ang u.
Buh rate Rs 80/-
Kohhran chuan Pathian ram buh rate atan Rs 80/- nise tiin a rel fel leh ta.
Thilpek bawm dawh zel
Pathianni vawikhat chauh kan la thlaka ni bawk a, tunah hian Ip 228 chiah a la tla rih. Biak In Veranda ah dawh chhunzawm zel a ni .
BSI Kum tawpa hnai ta
Bible Society kum tawp kan lo thleng dawn ta. Collector zawng zawngten tun thla hian mahni Bial theuh a theih chin chin chu chinfel hman tum vek hlawm ila a tha ange.
Inkhawm Zai hruaitu
1.Pu Rualkhuma Hmar
2.Pu Ralkapthanga
3.Tv.K.Vanlalpeka
4.Nl.Lalawmpuii Hma
5. Pu Vanlaltluanga ( Keyboard
** Kohhran programme a awm chuan thildang aia ngaih pawi- mawh hram thin nise.
Nilai Zan hun hman
Hetiang hian Kohhran chhung- kaw hun pawimawh tak hman a ni:
Pem lehkha:
1.Pu Lalhmangaiha leh a chhungte - Sihphir Kohhran
2.Pu C.Lalduhkima leh a chhungte - Kahrawt atangin.
Thunun thar :
Inngaihna suala tlu member 2.
Thunun lakluh:
1) Zomuanpuia
2) Lalchhanhimi
3) Pu C.Lalhmunliana te nupa
4) Lalrohlua te nupa
&&&&&&&&&&&&&&&&&&&&&&&&&&&&&
Kohhran mipuite sawmna
Vawiin Dt.16.11.2008 ( Pathianni) Tlai Dar 3:00 hian MPF Vengthlang Local Information Office chu Pathian hnenah hlan tur a ni a. He hun hi min hmanpui ngei turin Kohhran mipui zawng zawngte kan sawm a che u.
P R O G R A M M E
A hmun : MPF Information Office,
Pu Rokhawliana Building, Awmpui Veng.
A hun : Dt.16.11.2008 ( Pathianni) Tlai Dar 3:00
Chairman :Upa Lalsangthanga, President,
MPF, Vengthlang Local.
Hunserh : Rev. Lallawmthanga, Weslyan Methodist,
i/c Ex-Officio, Vengthlang Local.
Report &
Inhmelhriattirna : Pu C.Hualchhunga, Secretary,
MPF, Vengthlang Local.
Office hawnna : Rev. Laldailova, Vengthlang,
i/c Convener / Ex-Officio, Vengthlang
Zaipawl : Vengthlang Pastor Bial Zaipawl
Tawngtairual : Kohhran mipui
Programme hi a tul chuan tihdanglam theih a ni ang.
Sd/ Secretary,
` MPF Vengthlang Local.
..................................................
High School & Higher Secondary School
Question Box - Chhanna thenkhat
( SCERT a adolescence Education Cell a thawkte buatsaih )
Q.1. Kan nu leh paten thu tha min hrilh changte hian kan ngaihthla peih ngai lova, a chang phei chuan min vuakte hian ka titau a.Pasal neihte ka duh rum rum zel thin a.Engtin nge ka tih tak ang ?
Ans: Tleirawl nun han tan chhoh lai hian nu leh pateah kan inghat nep telh telh a.Thiante ngaihdan kan ngaisang tan a, hei hian nu leh pate thu zawm loh duhna a rawn hring chhuak thin.Heng kan taksa leh rilru danglamna lo thlengte hi mi zawng zawng chunga thil thleng ve tho a ni tih hriatna nen chuan nu leh pate thununna leh hmangaihna awte hi kan hrethiam ngei ang le.
Q.2. Hmeichhe pasal nei hmate hian chhul cancer an ve hma bik thin an tih hi a dik em ?
Ans: Pasal nei hma zawng zawng hian chhul cancer an vei hma kher lova, mahse, kum naupang lutuka pasal neite tan chuan cancer veina chance a tam bik.
Q.3. HIV hrik hian kan taksaah engtin nge hna a thawh tan thin ?
Ans: HIV hrik hian kan taksaa natna hrik tinreng lo do lettu ‘immune system’ a white blood cells ( WBC) chu luh chilhin a maktaduai telin a inthlahpung vak vak a. Chutah zawi zawiin White Blood Cell chu ei chhiain,hna thawk thei lovin a siam a, tichuan, taksa chu natna hrang hrangin a tlak buak ta thin a ni.
Q.4. AIDS veite hi kum engzat chhung nge an dam ?
Ans : HIV/AIDS vei atangin kum 8-10 chhung pawh a dam thlen theih a ni.Tunlaia damdawi, Anti Viral Drugs ( ADV) hmanga inenkawl vat anih phei chuan rei tak a dam theih a.Taksa inenkawl that dan a zirin a dam rei theihin a dam rei loh theih bawk. E.g.: Ei leh in lamah te, damdawi ei regular dan a zirte leh exercise lak that dan a zirtein dam hun chhung a reiin a tawi thei.


text:
MNF Group & Vigilance Committee, Thingsai chuan thuchhuah siamin, December 2017-a Thingsai khuaa NLUP hnuaia vawkte thi sem a nih thu an tarlang a; Thingsaia Congress party hruaitute’n NLUP sem leh a kaihhnawihah mipui an pawngsual nia an hriat thu sawiin, sorkarin a rang thei ang berin chingfel se an duh thu an sawi.
Thingsai MNF tarlan danin, December 10, 2017, Pathianni zing karah Thingsaia K Lalhlira in bulah NLUP hnuaia vawk vulh thlangtu mi 25 hnenah vawkte pathum ṭheuh, a vaiin vawkte 75 sem a ni a; vawkte 75 zingah chuan a thi pakhat a tel a, chu chu a chang tur pawh hnuah F Lalsangpuii’n a dawng.
Vawkte sem hmain a dawng turte koh khawm niin, vawkte phurhna motor hman nan Rs. 100 ṭheuh thawh a ngaih thu an hrilh a; December 9, 2017-ah Thingsaia NLUP chairman K Lalhlira pik-up MZ-06 5824 hmangin Tarpho khuaah vawkte chu F Biaka, Hnahthial VFA hnen aṭangin an la chhawng a, an sem ní-ah a dawngtute aṭangin motor hman man Rs. 200 zel an laksak a ni.
MNF, Hnahthial Block-I president Sangzuala’n Hnahthial VFA F a zawhfiahnaah F Biaka chuan, ‘Hnahthial aṭanga vawkte phurh man chu department leh supplier-in an intum sem thu leh a dawngtute’n phurh man an chawi a ngaih loh thu te, AH&Vety list-a vawkte dawng tur zat chu mi 26 a nih thu te, mi 26-te’n vawkte pathum ṭheuh an chan theih nan leh a thi a awm palh pawha a hnawhkhah nan vawkte 81 an thawn thute a sawi niin an tarlang.
Thingsai MNF chuan, “Vawkte phurh man department leh supplier-in an tum vek si chuan, eng vangin nge a dawngtu hnena Rs. 200 ṭheuh (25×200= 5000) an chawitir tih hi kan zawhna a ni?” an ti a; vawkte 81 thawn a nih laia 75 chiah sem a nih avangin, a bâng vawkte paruk aṭangin K Lalhlira’n vawkte pathum leh an secretary K Lalmuanawma’n pakhat an chang nia an hriat thu an tarlang a ni.
December 10, 2017-a sem vawkte chu an la no deuh avangin a dawngtute’n an dawn hnuah thi a awm nual nia sawiin Thingsai MNF chuan, “Thla khat a ral hma, January 10, 2018 thleng khan NLUP vawkte sem zinga 20 chu an thi tawh a ni,” an ti. An thuchhuahah hian vawkte dawngtu leh an dawn hnua thi tawh zat leh a neitute hming an tarlang nghal bawk.
Thingsai MNF chuan, December 18, 2017 khan khawtlang aurinna hmangin, ‘December 19, 2017-ah NLUP 3rd & 4th phase serthlum thlangtu zawng zawngte K Lalhlira inah Krismas pocket money sem tur a awm a, kalkhawm tur a ni e,’ tih puan a nih thu sawiin, “Hemi tuma NLUP sum semah pawh hian mipui rawkna a thleng ngei niin kan ngai. Sorkar hian chhui chiangin, mipui rawktute hi hrem se, an sum laksak hi pe let ngei se kan duh,” an ti.
An tarlan danin, pawisa sem tur chu December 18, 2017-ah K Lalhlira pik-up MZ-06 5824 hmangin Khawhri-a Hnahthial Horticulture department-a thawk Pu Dina hnen aṭangin Thingsaia NLUP chairman leh secretary ten an la a, December 19-ah K Lalhlira inah an sem a ni.
Sum sem dawnah Chairman leh Secretary-te chuan, an sum lak chu Khawhri-ah a zat an chhiar hman lo a, Thingsai an thlen hnuah an chhiar a, mi pakhat chan-ai ang vel a kim lo niin an sawi. Chutih laiin, Pu Dina chuan, pawisa chu a kut aṭanga an ken chhuah hmain an inah a nupui leh a latute’n an chhiar vek thu leh a dawngtu zat milin an chheh hran nghal vek thu a sawi thung.
credit, vanglaini


text:
Arthur Bawilianthang Fantu (B.Th. le B.D) cu
Malaysia Baptist Theological Seminary ah
Master of Divinity Continuing Theological Education (MDIVCTE) cawng lio mi a si.
St. Paul Myanmar Christian Fellowship ah Pastor tuan pah in
meiinnministry.org ah Pathian Bia Laica in tialtu zong a si.
Arthur cu 2011 kum ah Bachelor of Theology (B.Th) in Yangon ah a rak dih hnu ah Bachelor of Divinity (B.D) hi ahmai kum ah India ah a rak i lim nolh. Cuhnu ah CRC ah pumpek rian thla7 chung le IRC zungah RSC (OPE), DHS, CO Departments hna ah kum4 chung holhlet rian a rak tuan. Hi Department hna cu Malaysia UNHCR he pehtlai in riantuanti hawi an si hna.
Caan pekin na ka leen caah kailawm; lunglawmte in hi website hmangin kan don.
Contact me via arthurbawi@gmail.com


text:
Satu: Maggie Malsawmzuali
Thilmak chhuisen loh zingah cheng reng in,
Van leh khawvel inlaichin dan zawng te;
Ka sual man bat tlakna tura ka aiah Krista a thih chu,
Thiam tawk te a ka ngaihtuah in hmangaihna vang a ni.
Haleluiah! Haleluiah!
A mawi ber e, hmangaihna chanchin hi;
Thildang sawi tur nei lo pawh in,
Ka chhuang e, hmangaihna.
Kei misual tan a thi a tho leh kha,
Thlamuanna ka hnenah min pe ta e;
A van hmun sang takah te khian ka chenna tur min siam sak a,
Nikin niah fel taka kaihthawh ka nih theihna turin.
Hun leh hunbi te tidanglam tu'n,
Hmangaihna thu min hriatthiam tir vang in;
Thim a awm he ka tisa leh ka thlarau tan hian eng a ni,
Aw, ka tlantu nang Pathian nung, lawmthu kan hrilh a che.